open-index/open-wikipedia-markdown huggingface dataset:
মনোবিজ্ঞানৰ শাখাসমূহৰ তালিকা

এই অসম্পূৰ্ণ তালিকাত মনোবিজ্ঞানৰ ক্ষেত্ৰখনৰ বহুতো উপ-ক্ষেত্ৰ আছে:
* ভাৰতীয় মনোবিজ্ঞান
* অস্বাভাৱিক মনোবিজ্ঞান
* বিশ্লেষণাত্মক মনোবিজ্ঞান
* পশু মনোবিজ্ঞান
* বিষমতাবাদী মনোবিজ্ঞান
* মাংস খোৱাৰ মনোবিজ্ঞান
* ব্যৱহাৰিক আচৰণ বিশ্লেষণ
* ব্যৱহাৰিক মনোবিজ্ঞান
* এছিয়ান মনোবিজ্ঞান
* আচৰণৰ মনোবিজ্ঞান
* আচৰণৰ জিনীয় বিজ্ঞান
* আচৰণৰ ঔষধ
* জৈৱমনোবিজ্ঞান
* কৃষ্ণাংগ মনোবিজ্ঞান
* জ্ঞানমূলক স্নায়ুমনোবিজ্ঞান
* জ্ঞানমূলক মনোবিজ্ঞান
* সম্প্ৰদায় মনোবিজ্ঞান
* তুলনামূলক মনোবিজ্ঞান
* ক্লিনিকেল আচৰণ বিশ্লেষণ
* ক্লিনিকেল চাইক’লজি
* গ্ৰাহক মনোবিজ্ঞান
* কাউন্সেলিং মনোবিজ্ঞান
* অপৰাধমূলক মনোবিজ্ঞান
* সমালোচনাত্মক মনোবিজ্ঞান
* ক্ৰছ-কলচাৰেল চাইক’লজি
* সাংস্কৃতিক স্নায়ুবিজ্ঞান
* সাংস্কৃতিক মনোবিজ্ঞান
* চাইবাৰমনোবিজ্ঞান
* উন্নয়নমূলক মনোবিজ্ঞান
* ভিন্নতামূলক মনোবিজ্ঞান
* আলোচনামূলক মনোবিজ্ঞান
* পৰিৱেশ মনোবিজ্ঞান
* অৰ্থনৈতিক মনোবিজ্ঞান
* শৈক্ষিক মনোবিজ্ঞান
* অভিযান্ত্ৰিক মনোবিজ্ঞান
* পৰিৱেশ মনোবিজ্ঞান
* বিৱৰ্তনশীল মনোবিজ্ঞান
* আচৰণৰ পৰীক্ষাভিত্তিক বিশ্লেষণ
* পৰীক্ষামূলক মনোবিজ্ঞান
* ফিলিপাইন মনোবিজ্ঞান
* ফৰেনছিক মনোবিজ্ঞান
* স্বাস্থ্য মনোবিজ্ঞান
* মানৱতাবাদী মনোবিজ্ঞান
* কাল্পনিক মনোবিজ্ঞান
* খিলঞ্জীয়া মনোবিজ্ঞান
* ব্যক্তিগত পাৰ্থক্য মনোবিজ্ঞান
* ঔদ্যোগিক আৰু সাংগঠনিক মনোবিজ্ঞান
* আন্তৰ্জাতিক মনোবিজ্ঞান
* অনুসন্ধানমূলক মনোবিজ্ঞান
* আইনী মনোবিজ্ঞান
* গাণিতিক মনোবিজ্ঞান
* মিডিয়া মনোবিজ্ঞান
* চিকিৎসা মনোবিজ্ঞান
* সামৰিক মনোবিজ্ঞান
* নৈতিক মনোবিজ্ঞান
* সংগীত মনোবিজ্ঞান
* স্নায়ুমনোবিজ্ঞান
* বৃত্তিগত স্বাস্থ্য মনোবিজ্ঞান
* পেৰাচাইক'লজি
* শান্তি মনোবিজ্ঞান
* পৰিৱেশন মনোবিজ্ঞান
* ব্যক্তিত্ব মনোবিজ্ঞান
* মনোবিজ্ঞানৰ দৰ্শন
* শাৰীৰিক মনোবিজ্ঞান
* আৰক্ষীৰ মনোবিজ্ঞান
* ৰাজনৈতিক মনোবিজ্ঞান
* ইতিবাচক মনোবিজ্ঞান
* প্ৰি-আৰু পেৰিনেটেল চাইক’লজি
* সমস্যা সমাধান কৰা
* মনোবিশ্লেষণ
* মনোইতিহাস
* মনোভাষাবিজ্ঞান
* মনোবিজ্ঞান আৰু আইন
* শিল্পৰ মনোবিজ্ঞান
* ধৰ্মৰ মনোবিজ্ঞান
* চাইকোমেট্ৰিক্স
* মনোবিজ্ঞান
* চাইকো-অংক’লজী
* মনোৰোগ বিজ্ঞান
* চাইকোফাৰ্মাক'লজী
* মনোপদাৰ্থ বিজ্ঞান
* মনোশৰীৰবিজ্ঞান
* মনোচিকিৎসা
* পৰিমাণগত মনোবিজ্ঞান
* সামাজিক মনোবিজ্ঞান
* ক্ৰীড়া মনোবিজ্ঞান
* ব্যৱস্থা মনোবিজ্ঞান
* তাত্ত্বিক মনোবিজ্ঞান
* যান-জঁট মনোবিজ্ঞান
* ট্ৰেন্সপাৰ্চনেল চাইক’লজি

শ্ৰেণী:মনোবিজ্ঞান
শ্ৰেণী:তালিকাসমূহ
ছিন ৰাজ্য

**ছিন ৰাজ্য** (চীনা: 秦; পিন্যিন: *Qín*) এখন চীনা ৰাজ্য যিয়ে যুদ্ধৰত ৰাজ্যৰ যুগৰ শেষত আন ৰাজ্যসমূহক পৰাস্ত কৰি প্ৰথম ঐক্যবদ্ধ চীনা সাম্ৰাজ্যৰ সৃষ্টি কৰিছিল। চিন সাম্ৰাজ্যৰ আধিপত্য কেৱল ১৫ বছৰৰ বাবে আছিল, খ্ৰীষ্টপূৰ্ব ২২১ৰ পৰা খ্ৰীষ্টপূৰ্ব ২০৭লৈ। চীন দেশৰ নাম ছিনৰ পৰাই অহা। তদুপৰি, পৰৱৰ্তী দুহাজাৰ বছৰৰ বাবে চীনৰ প্ৰত্যেক সাম্ৰাজ্যই ছিনসকলে সৃষ্টি কৰা প্ৰশাসনিক ব্যৱস্থা আদিয়েই মানি চলিছিল।

## উৎপত্তি
খ্ৰীষ্টপূৰ্ব ৭৭১ৰ পৰা খ্ৰীষ্টপূৰ্ব ২২১লৈকে চীন দেশত বহুতো সৰু সৰু ৰাজ্য আছিল, যাৰ ভিতৰত ছিন ৰাজ্য অন্যতম আছিল। এই ৰাজ্যই চুবুৰীয়া ৱেই ৰাজ্য দখল কৰিছিল। চিন আছিল সেই সময়ৰ আটাইতকৈ কম চীনিকৃত ৰাজ্য আৰু আন ৰাজ্যসমূহতকৈ অধিক সামৰিক। খ্ৰীষ্টপূৰ্ব তৃতীয়ৰ পৰা খ্ৰীষ্টপূৰ্ব দ্বিতীয় শতিকাত চিন ৰাজ্যৰ ৰজাসকলে এক কেন্দ্ৰীভূত শাসন ব্যৱস্থাৰ সৃষ্টি কৰিছিল, য'ত আছিল শিথিল আইন, আৰু কেন্দ্ৰীয় চৰকাৰে নিযুক্তি দিয়া নেতাৰ দ্বাৰা শাসিত সু-ব্যৱস্থিত প্ৰদেশ। এই ব্যৱস্থাৰেই চিনে লাহে লাহে ওচৰৰ ৰাজ্যসমূহ দখল কৰিবলৈ ধৰিছিল আৰু অৱশেষত ই চীনৰ সৰ্বশক্তিশালী ৰাজ্য হৈ পৰিছিল। খ্ৰীষ্টপূৰ্ব ২৪৬ত ল'ৰা ৰজা য়িং ঝেঙে মন্ত্ৰী লি চিৰ সহায়ত চিন একত্ৰীকৰণ আৰম্ভ কৰিছিল। এই প্ৰক্ৰিয়া শেষ হৈছিল খ্ৰীষ্টপূৰ্ব ২২১ত, চিন সাম্ৰাজ্যৰ সৃষ্টিৰে।

য়িং ঝেঙে নিজকে *ছিন ঝুৱাংডি*ৰ উপাধি প্ৰদান কৰিছিল, যাৰ অৰ্থ "ছিনৰ প্ৰথম সাৰ্বভৌম সম্ৰাট"। 

## শাসন
যিহেতু ছিন সাম্ৰাজ্যৰ ভৌগোলিক বিস্তাৰ ভালেমান আছিল, সেয়ে শাসনৰ সুবিধাৰ্থে এক সৰ্বগ্ৰাসী চৰকাৰী ব্যৱস্থা, মান্য লিখন ব্যৱস্থা, মান্য জোখ-মাখৰ ব্যৱস্থা আদি সৃষ্টি কৰা হৈছিল। চীনৰ মহাপ্ৰাচীৰৰ নিৰ্মাণো চিনৰ দিনতেই আৰম্ভ হৈছিল। চিন্তনক নিয়ন্ত্ৰণ কৰিবলৈ সকলো কিতাপ জ্বলাই দিয়া হৈছিল, কেৱল তেনে কিতাপ বাদ দি যি প্ৰায়োগিক বিষয়-বস্তুৰ ওপৰত আছিল, যেনে চিকিৎসা।

এনে কঠোৰ নিয়ম, আৰু অসহনীয় কৰ আদিৰ ফলত বিভিন্ন প্ৰান্তত বিদ্ৰোহ সৃষ্টি হ'ল। খ্ৰীষ্টপূৰ্ব ২১০ত শ্বিহুৱাংডিৰ মৃত্যুৰ পাছতেই চিন ৰাজবংশক ক্ষমতাৰ পৰা বাহিৰ কৰা হ'ল। তাৰ স্থান ল'লে হান ৰাজবংশই।

## তথ্য সংগ্ৰহ

শ্ৰেণী:চীনৰ ইতিহাস
বাবা ফৰিদ

**বাবা ফৰিদ** (প্ৰকৃত নাম ফৰিদ্দুদিন গঞ্জশকাৰ) (৪ এপ্ৰিল ১১৭৩ – ৭ মে ১২৬৬) এজন ত্ৰয়াশ শতিকাৰ পাঞ্জাৱী চুন্নী মুছলমান প্ৰচাৰক আৰু ৰহস্যবাদী আছিল, যি মধ্যযুগৰ আটাইতকৈ শ্ৰদ্ধাৰ আৰু বিশিষ্ট মুছলমান ৰহস্যবাদীসকলৰ মাজৰ এজন আছিল। তেওঁক শ্ৰদ্ধাৰে পঞ্জাৱ অঞ্চলৰ মুছলমান, হিন্দু আৰু শিখসকলৰ দ্বাৰা “বাবা ফৰিদ” বা “শ্বেখ ফৰিদ” বুলি জনা যায়, বা কেৱল “ফৰিদ্দুদিন“ গঞ্জশকাৰ বুলি জনা যায়।
## তথ্য উৎস

শ্ৰেণী:সংক্ষিপ্ত জীৱনী
ৰাণা নায়াৰ

**ৰাণা নায়াৰ** (জন্ম ১৯৫৭) পাঞ্জাৱীৰ পৰা ইংৰাজীলৈকে কবিতা আৰু চুটি কথাসাহিত্যৰ অনুবাদক। তেওঁৰ কৃতিত্বত চল্লিশটাতকৈও অধিক কবিতা আৰু অনুবাদৰচনা আছে। তেওঁ এজন থিয়েটাৰ শিল্পী আৰু কেইবাটাও মুখ্য পূৰ্ণ দৈৰ্ঘ্যৰ প্ৰযোজনাত অংশগ্ৰহণ কৰিছে। তেওঁ সন্ত বাবা ফৰিদৰ পাঞ্জাৱী ভক্তিমূলক কবিতাৰ ইংৰাজী অনুবাদৰ বাবে সাহিত্য অকাডেমী সোণালী জয়ন্তী বঁটা লাভ কৰিছিল।

## জীৱন আৰু কাম

নায়াৰে ১৯৮০ চনৰ পৰা ১৯৯০ চনলৈ চিমলাৰ ছেইণ্ট বেডছ কলেজত ইংৰাজী সাহিত্য অধ্যাপনা কৰিছিল। ১৯৯০ চনত তেওঁ চণ্ডিগড়ৰ পাঞ্জাব বিশ্ববিদ্যালয়ত যোগদান কৰে, য'ত তেওঁ ইংৰাজী আৰু সাংস্কৃতিক অধ্যয়ন বিভাগৰ অধ্যাপক আৰু মুৰব্বী হয়। তেওঁ পিটাৰ ৱাল ইনষ্টিটিউট ফৰ এডভান্সড ষ্টাডিজৰ ভিজিটিং প্ৰফেচাৰ হিচাপেও কাৰ্যনিৰ্বাহ কৰিছে।

## গ্ৰন্থপঞ্জী
* *Night of the Half Moon*, (1996), Macmillan Publishers
* *Parsa* (2000), National Book Trust
* *From Across the Shores : Punjabi Short Stories by Asians in Britain* (2002), Sterling Publishers, ISBN 978-81-207241-4-3
* *Earthly Tones* (2002), Fiction House
* *The Eye of a Doe and Other Stories* (2003), Sahitya Akademi
* *Melting Moments* (2004), Unistar
* *Tale of a Cursed Tree* (2004), Ravi Sahitya Prakashan
* *The Survivors* (2005), Katha
*Slice of Life (2005), Unistar
* *Shivoham* (2007), Rupa Publications, ISBN 978-81-207241-4-3
* *Gurdial Singh - A Reader* (2012), Sahitya Akademi, ISBN 978-81-260339-7-3
* *Alms in the Name of a Blind Horse*, Rupa 

## প্ৰসংগসমূহ
তপন কুমাৰ প্ৰধান

thumb|তপন কুমাৰ প্ৰধান
**তপন কুমাৰ প্ৰধান** (জন্ম ১৯৭২) উৰিষ্যাৰ এজন ভাৰতীয় কবি, লেখক আৰু অনুবাদক।   তেওঁ তেওঁৰ কবিতা সংকলন "কালাহাণ্ডি"ৰ বাবে সৰ্বাধিক জনাজাত যাক ২০০৭ চনত সাহিত্য অকাডেমীৰ সোণালী জয়ন্তী অনুবাদ বঁটাত কবিতাৰ বাবে দ্বিতীয় স্থান প্ৰদান কৰা হৈছিল।   তেওঁৰ অন্যান্য ৰচনাসমূহৰ ভিতৰত আছে "সমীকৰণ" (Equation), "মই, তাই আৰু সাগৰ" (I, She and the Sea), "বুদ্ধই হাঁহিলে" (Buddha Smiled) আৰু "শিৱৰ নৃত্য" (Dance of Shiva)। 

## জীৱন আৰু কাম
প্ৰধানৰ জন্ম ১৯৭২ চনৰ ২২ অক্টোবৰত উৰিষ্যাৰ ভুৱনেশ্বৰৰ শ্বাহিদ নগৰত হৈছিল আৰু তেওঁ শৈশৱ কালহাণ্ডি, নুৱাপাডা, কেওনঝাৰ আৰু লক্ষ্মীসাগৰত অতিবাহিত কৰিছিল। তেওঁ লক্ষ্মীসাগৰ হাইস্কুল, বিজেবি কলেজ আৰু উৎকল বিশ্ববিদ্যালয়ত অধ্যয়ন কৰিছিল। তেওঁ হায়দৰাবাদ বিশ্ববিদ্যালয়, টিআইএছএছ আৰু আইআইটি কানপুৰতো চমুকৈ অধ্যয়ন কৰিছিল য'ত তেওঁ বন্ধ কৰিছিল। তেওঁৰ দেউতাক আৰক্ষিত প্ৰধান উৰিষ্যা চৰকাৰৰ অধীনৰ এজন অভিযন্তা আছিল কিন্তু চৰকাৰী প্ৰকল্পসমূহত ব্যাপক দুৰ্নীতিৰ প্ৰতিবাদত চাকৰি এৰিছিল। আৰক্ষিত প্ৰধান হিমালয়লৈ ৰাওনা হোৱাৰ পিছত, পৰিয়ালটো তেওঁৰ পত্নী কুমুদিনী প্ৰধানে ডাঙৰ দীঘল কৰিছিল।

## মানৱ অধিকাৰ সংগ্ৰাম
2009 চনত, প্ৰধানে ভাৰতীয় কেন্দ্ৰীয় তথ্য আয়োগক ভাৰতীয় ৰিজাৰ্ভ বেঙ্কত প্ৰদৰ্শন মূল্যাঙ্কন প্ৰণালীত স্বচ্ছতা বৃদ্ধি কৰিবলৈ আবেদন কৰিছিল। প্ৰধান আৰটিআই আইনৰ জৰিয়তে তেওঁৰ পিএআৰ প্ৰতিবেদন প্ৰাপ্ত কৰা ৰাজহুৱা খণ্ডৰ কৰ্মচাৰীৰ প্ৰথম ব্যক্তি আছিল। চি.আই.চি.-ৰ দৃষ্টিভংগীৰ বিপৰীতে যে পি.এ.আৰ. হৈছে "গোপনীয় ব্যক্তিগত তথ্য", প্ৰধানে দাবী কৰিছিল যে পি.এ.আৰ. হৈছে ৰাজহুৱা সংগঠনএটাত ৰাজহুৱা কৰ্মচাৰীসকলে তেওঁলোকৰ নৈৰ্ব্যক্তিক ক্ষমতাত প্ৰদান কৰা ৰাজহুৱা সেৱাৰ মূল্যাঙ্কন সমিতিৰ নৈৰ্ব্যক্তিক মূল্যাঙ্কন; আৰু সেয়েহে পি.এ.আৰ. সম্পৰ্কে একো "ব্যক্তিগত" নাছিল। তেওঁৰ আবেদনৰ পিছত, আৰ.বি.আই.-য়ে প্ৰদৰ্শন ব্যৱস্থাপনা প্ৰণালী নামৰ মূল্যাঙ্কনৰ অধিক বস্তুনিষ্ঠ পদ্ধতিলৈ যোৱাৰ আগতে সকলো কৰ্মচাৰীক পি.এ.আৰ. প্ৰতিবেদন প্ৰকাশ কৰা আৰম্ভ কৰিছিল। ভাৰতীয় ৰিজাৰ্ভ বেঙ্কৰ প্ৰাক্তন উপ-গভৰ্ণৰ শ্ৰীমতী ঊষা থোৰাটৰ ভাষাত, প্ৰধানে ব্যক্তিগত অভিযোগনিষ্পত্তিৰ বাবে "আৰটিআই আইনৰ বুদ্ধিমান ব্যৱহাৰ" কৰে। 

## সাহিত্যকৰ্ম

* *Kalahandi - The Untold Story* (2020)
* *I, She and the Sea* (2019)
* *Wind in the Afternoon* (2017)
* *Kandhamal Riots - Origin & the Aftermath* (2015)
* *Structural & Economic Dimensions of Communal Conflict in India* (2002)

### Edited works
* *Psalms of Love* (2021)
* *I Am Your Baby, Mother* (2020)
* *Songs of Lust and Love (2020)
* *Jesus Christ in Love* (2019)
* *Songs of Sadness* (2019)

=== Translations ===
* *Kalahandi'' (2007)

### Journal articles
* Pradhan, Tapan Kumar (2007). "Kalahandi". Indian Literature. 51 (6): 47–48. JSTOR 23347624.
* Pradhan, Tapan Kumar (2007). "Equation". Indian Literature. 51 (6): 45–46. JSTOR 23347623.
* Pradhan, Tapan Kumar (2007). "Hour of Coming". Indian Literature. 51 (6): 49–51. JSTOR 23347625.
* Pradhan, Tapan Kumar (2022). "Remembering Father". Creative Flights. 3 (1): 74–75. ISSN 2582-6158.

## পুৰস্কাৰ আৰু স্বীকৃতি
* সাহিত্য অকাডেমি সোণালী জয়ন্তী বঁটা
* জিবানন্দ দাস বঁটা
* ইণ্ডিয়ান এক্সপ্ৰেছ চিটিজেন ফৰ পিচ এৱাৰ্ড
* কবিতা সমাজ সৰ্বভাৰতীয় কবিতা পুৰস্কাৰ  
* ভাৰতীয় ৰিজাৰ্ভ বেংক হিন্দী বঁটা

## প্ৰসংগসমূহ

শ্ৰেণী: ওড়িয়া ব্যক্তি
শ্ৰেণী: জীৱিত ব্যক্তি
শ্ৰেণী: ওড়িয়া কবি
শ্ৰেণী: ভাৰতীয় কবি
শ্ৰেণী: ওড়িয়া লেখক
শ্ৰেণী: ভাৰতীয় সাহিত্যিক
শ্ৰেণী: ওড়িয়া সাহিত্য
শ্ৰেণী: ভাৰতীয় সাহিত্য
মানিকে মাগে হিথে

**মাণিকে মাগে হিথে** হৈছে যোহানী আৰু সতীশান ৰথনায়কৰ শ্ৰীলংকাৰ সিংহল ভাষাৰ এটি গীত।

গীতটোৰ এটা অফিচিয়েল কভাৰ যোহানী আৰু সতীশানে প্ৰস্তুত কৰি ২০২১ চনৰ ২২ মে'ত মুক্তি দিছিল। গীতৰ কথা লিখিছিল দুলান এ আৰ এক্সে। তিনিমাহত ইউটিউবত এই কভাৰ গীতটোৱে ১৯ কোটি দৰ্শন অতিক্ৰম কৰিছিল। গীতটো কেইবাটাও ভাষাত ডাব কৰা হৈছিল। গীতটোৱে সমগ্ৰ দক্ষিণ এছিয়াৰ লগতে বিশ্বজুৰি চৰ্চ্চা লাভ কৰিছিল।

ভিডিঅ' গীতটোৱে শ্ৰীলংকাত প্ৰথমটো বৃহৎ অগ্ৰগতি মূলক ভাইৰেল মাৰ্কেটিঙৰ সূচনা কৰে।

## অন্তৰালৰ কাহিনী
### মূল
২০২০ চনত ক'ভিড-১৯ মহামাৰীৰ লকডাউনৰ সময়ত জুলাই মাহত শ্ৰীলংকাৰ চামথ সংগীতে প্ৰযোজনা কৰিছিল মূল গীত মাণিকে মাগে হিথে। মূল গীতটোৰ পৰিচালক আছিল হাচিথ আৰিয়ান আৰু কণ্ঠদান কৰিছিল সতীশান আৰু দুলান এ আৰ এক্সে। ২০২১ চনৰ ২২ মে'ত শ্ৰীলংকাৰ গণৰাজ্য দিৱসৰ লগত সংগতি ৰাখি ইউটিউবত এই কভাৰ গীতটো আপলোড কৰা হৈছিল।

## তথ্যসূত্ৰ
কঠ

**কঠ** () তৃণজাতীয় বস্তুৰে সজা আৰু বহিবলৈ ব্যৱহাৰ কৰা এখন আসন৷ কীৰ্তনঘৰ বা নামঘৰ আদিত ভকতসকলে বহি নাম গাবলৈ কঠ ব্যৱহাৰ কৰে৷ কোনো কোনো ঠাইত শুবলৈয়ো কঠ প্ৰস্তুত কৰি লোৱা হৈছিল৷

## কঠৰ সৃষ্টি
কথা গুৰুচৰিত মতে আগতে ভকতসকলে ’চলাপীৰা’ নামে কাঠেৰে নিৰ্মিত এক আসনত বহিহে নাম-কীৰ্তন কৰিছিল৷ পিছত এদিন মাধৱদেৱে কল ঠহুৰাৰে এখন আসন সাজি ধুই-পখালি গুৰুজনাক উপহাৰ দি কৈছিল; “বাপ, আতে বহি হৰিকথা চৰ্চা যাব’’৷ শংকৰদেৱে আনন্দিত মনে তাৰ কি নাম দিছে সোধাত মাধবদেৱে “কট’’ বুলি কৈছিল৷ শংকৰদেৱে সেইখন হাতত লৈ বহি “আতে বহি হৰিগুণ শ্ৰৱণ কীৰ্তন কৰিব দেহৰ কটমট বাসনা দূৰ হৈব ভকতৰ’’ বুলি গ্ৰহণ কৰিছিল৷ তাৰপিছত ভকত শ্ৰীৰাম আতাই ৰঘুবন আনি গাঁথি দি দি অনুৰূপ আসন তৈয়াৰ কৰিলে৷ তেতিয়াৰ পৰাই হৰিনাম শ্ৰৱণ কীৰ্তন কৰাৰ বেলিকা কঠত বহা নিয়ম হ’ল৷ কঠৰ ওপৰত ভকতে পদ্মাসন বা সুখাসনত বহি নামকীৰ্তন কৰে৷ এনেদৰে বহিলে দেহৰ জঠৰতা দূৰ হয়, মনৰ সংযম বৃদ্ধি কৰে৷ ’কঠ বন’ নামৰ এবিধ বিশেষ বনৰ পৰা কঠ সজা হয় যদিও এইবোৰৰ অভাৱত বৰ্তমান ধৰ্মীয় কাম-কাজত প্লাষ্টিকৰ কঠ ব্যৱহাৰ কৰা দেখ যায়৷ অৱশ্যে সত্ৰ, নামঘৰ আদিত ভকতীয়া আসন হিচাপে কঠ এতিয়াও অপৰিহাৰ্য৷

## তথ্য সূত্ৰ
ঠেকুৱা

**ঠেকুৱা** (; *ঠোকোৱা* বা *ঠেকাৰিছ*), যাক 'খাজুৰিয়া' বা 'থিকৰী' বুলিও কোৱা হয়, ভাৰতীয় উপমহাদেশৰ একপ্ৰকাৰৰ শুকান মিঠাই। বিহাৰ, উত্তৰ প্ৰদেশ আৰু নেপালৰ তেৰাই অঞ্চলত ই অতি জনপ্ৰিয়।

ঠেকুৱা হৈছে ছট পূজাৰ সময়ত উপাস্য দেৱতালৈ উৎসৰ্গ কৰা এক প্ৰসাদ। এই ঠাইৰ লোকসকলে যুগ যুগ ধৰি ইয়াক মিঠা জলপান হিচাপে ব্যৱহাৰ কৰি আহিছে।

## প্ৰস্তুতকৰণৰ বিধি
ঠেকুৱা বনাবলৈ ব্যৱহাৰ হোৱা প্ৰধান উপাদানসমূহ হ’ল ঘেঁহুৰ আটা, চুজি, গলাই লোৱা চেনি, ৰুকি লোৱা নাৰিকল, শুকান ফলৰ সৰু টুকুৰা, গাখীৰ আৰু ঘিঁউ। চেনিৰ বিকল্প হিচাপে কেতিয়াবা গুড় ব্যৱহাৰ কৰিব পাৰি। এই উপাদান সমূহ ব্যৱহাৰ কৰি এটা মিশ্ৰণ প্ৰস্তুত কৰি ইলাচি মিহলাই সোৱাদ বৃদ্ধি কৰিব পাৰি। মিশ্ৰণখিনিৰ পৰা ফুল, পাত আদি আৰ্হিৰ পিঠা বনাই ঘিঁউ বা শস্যজাত তেলত ৰঙা বাদামী ৰং হোৱালৈকে গাঢ়কৈ ভাজিব লাগে। গৰম হ’লে ই কোমল হয় যদিও ঠাণ্ডা হোৱাৰ পিছত কঠিন হৈ পৰে। পিঠাৰ আকাৰ দিবলৈ বহুতে সাঁ‌চ ব্যৱহাৰ কৰে। ইয়াত কোনো ধৰণৰ সংৰক্ষক দ্ৰব্যৰ প্ৰয়োজন নহয, খাবৰ বাবে কেইবাদিনলৈয়ো সংৰক্ষণ কৰিব পাৰি। 

## নথিভুক্ত
লিমকা বুক অৱ ৰেকৰ্ডছৰ দৃষ্টি আকৰ্ষণ কৰিবলৈ বিহাৰৰ দৰভংগাৰ ১৬ জনীয়া এটা দলে ২০১৯ চনত ৯১ কেজি ওজনৰ ঠেকুৱা প্ৰস্তুত কৰিছিল। 

## তথ্যসূত্ৰ

## বাহ্যিক সংযোগ

*Recipe

শ্ৰেণী:মিঠাই
সুৰমা নদী

**সুৰমা নদী** হৈছে বাংলাদেশ-ভাৰতৰ সীমা অতিক্ৰম কৰা এখন নদী। সুৰমা নদী বাংলাদেশৰ উত্তৰ-পূবৰ চিলেট আৰু সুনামগঞ্জ জিলাৰ এখন নদী। সুৰমা নদীক বাংলাদেশ জল উন্নয়ন ব'ৰ্ড বা "PAUBO"-য়ে উত্তৰ-পূব অঞ্চলৰ ৮৩ সংখ্যক নদী হিচাপে চিহ্নিত কৰিছে। ই বাংলাদেশৰ অন্যতম প্ৰধান নদী।
## অন্যান্য তথ্য
ই সুৰমা-মেঘনা নদী ব্যৱস্থাৰ অংশ। ইবন বটুতাই ১৫ দিন এই নদী পথত সাগৰৰ মাজেৰে যাত্ৰা কৰিছিল, তেওঁৰ ৰেহলা গ্ৰন্থত ইয়াৰ বিশদ বিৱৰণ আছে। উত্তৰ-পূব ভাৰতৰ পৰা অহা বৰাক নদী বাংলাদেশ সীমান্তত সুৰমা আৰু কুছিয়াৰা নদীত বিভক্ত হোৱাৰ লগে লগে ইয়াৰ আৰম্ভণি হয়। ই চিলেট, সুনামগঞ্জ, নেত্ৰকোনা, কিশোৰগঞ্জৰ ওপৰেৰে বৈ গৈ মেঘনাৰ লগত মিলি যায়। ই ভৈৰব বাজাৰৰ ওপৰত কিশোৰগঞ্জ জিলাত শেষ হয়, য'ত দুয়োখন নদী পুনৰ মিলি মেঘনা নদী গঠন হয়। নদীখনৰ পৰা ওলোৱা পানী শেষত বংগোপসাগৰলৈ বৈ যায়।
## ধাৰা
মণিপুৰ পাহাৰৰ মাও সংসঙৰ পৰা বৰাক নদীৰ উৎপত্তি হৈছে। বাংলাদেশ সীমান্তত নৈখন দুটা শাখাত বিভক্ত, ইয়াৰ উত্তৰ শাখাটো হৈছে সুৰমা নদী, আৰু দক্ষিণৰ শাখাটো হৈছে কুছিয়াৰা নদী। এইখিনিতে সুৰমা নৈ চিলেট অঞ্চলত প্ৰৱেশ কৰি সুৰমা অৱবাহিকা গঠন কৰে।
## ছবি সংগ্ৰহ

File:Surma River 0002.jpg
File:Surma river.JPG
File:BD Surma 2.jpg
File:05122009 River Surma Sylhet photo2 Ranadipam Basu.jpg


## তথ্য সংগ্ৰহ

## বাহ্যিক সংযোগ
* 

শ্ৰেণী:বাংলাদেশৰ নদী
বৃহৎকায়চৰাছ

**বৃহৎকায়চৰাছ** (; অৰ্থাৎ "বৃহৎ কায় থকা জেঠী") চৰপড ডাইন'চৰৰ এটি প্ৰজাতি যি ভাৰতৰ কল্লমেডু ফৰ্মেচনত আৱিষ্কাৰ কৰা হৈছিল। বৃহৱকায়চৰাছৰ ভগ্নাৱশেষক প্ৰথমে থেৰপড হিচাপে চিনাক্ত কৰা হৈছিল, কিন্তু পাছলৈ ইয়াক টাইটেন'চৰীয় চৰপড বুলি জনা গ'ল। গৱেষকৰ মতে, এই ডাইনছৰৰ দৈৰ্ঘ্য আৰ্জেণ্টিনচৰাছতকৈ অধিক: ৩৫ মিটাৰতকৈ দীঘল আৰু ৮০ টনতকৈ গধুৰ। এই গণনাসমূহ য়াডাগিৰি আৰু অয়্যস্বামী (১৯৮৭)ত বৰ্ণিত ভগ্নাংশৰ ভিত্তিত কৰা। ২০১৭ চনত ঘোষণা কৰা হ'ল যে হ'ল'টাইপ ভগ্নাংশটো লাহে লাহে খণ্ডিত হ'ল।

## আৱিষ্কাৰ আৰু নাম
হ'ল'টাইপটো, যাৰ নাম **GSI PAL/SR/20**, ভাৰতৰ দক্ষিণ কোণত ১৯৭৮ত আৱিষ্কাৰ হৈছিল, তামিল নাডুৰ তিৰুচিৰপল্লী জিলাত, কল্লমেডু গাঁৱৰ উত্তৰ-পূব দিশে। ১৯৮৭ত য়াডাগিৰি আৰু অয়্যস্বামীয়ে ইয়াক এটি কাৰ্ণচৰীয় থেৰপদ হিচাপে চিহ্নিত কৰিছিল। সাধাৰণ নামটো সংস্কৃত ভাষাৰ শব্দ "*বৃহৎ*" আৰু "*কায়*" তথা গ্ৰীক ভাষাৰ "*চৰাছ*", অৰ্থাৎ জেঠীৰ পৰা অহা। বৈজ্ঞানিক নামত থকা শব্দ *matleyi*য়ে ব্ৰিটিছ বৈজ্ঞানিক চাৰ্লছ এল্ফ্ৰেড মেটলিক সন্মানিত কৰে।

বৰ্ষা কালত কল্লমেডুত দেখা দিয়া বতৰৰ বাবে পানীৰে ভৰা ভগ্নাংশত প্ৰভাৱ পৰে। তদুপৰি, শুকান অৱস্থাত, দিনত ই বহল হয় আৰু ৰাতি সংকীৰ্ণ। সেয়ে ই ভালদৰে সংৰক্ষিত নহয়। ২০১৭ চনত গেল্টন আৰু অয়্যস্বামীয়ে জনালে যে বৃহৎকায়চৰাছৰ ভগ্নাংশটো জিয়লজিকেল চাৰ্ভে' অৱ ইণ্ডিয়াৰ ওচৰত পোৱাৰ আগতেই নষ্ট হ'ল।

## তথ্য সংগ্ৰহ
এলেক্স জেমছ (অধ্যাপক)

**এলেক্স জেমছ** এজন ভাৰতীয় বিজ্ঞানী। তেওঁ স্কুল অৱ ইলেক্ট্ৰনিক চিষ্টেমছ এণ্ড অটোমেচনত *এ.আই হাৰ্ডৱেৰৰ* অধ্যাপক আৰু *ডিজিটেল ইউনিভাৰ্চিটি কেৰেলা*(IIITM-K)ৰ ডীন পদত অধিষ্ঠিত হৈ আছে। তেওঁ কোচিৰ মেকাৰ ভিলেজত ভাৰপ্ৰাপ্ত অধ্যাপক, আৰু চেণ্টাৰ ফৰ ইনটেলিজেণ্ট IoT চেন্সৰ আৰু ইণ্ডিয়া ইনোভেচন চেণ্টাৰৰ প্ৰধান অনুসন্ধানকাৰী যিয়ে গ্ৰেফিনৰ ওপৰত কাম কৰি আছে। বৈদ্যুতিক আৰু ইলেক্ট্ৰনিকছ অভিযান্ত্ৰিক ক্ষেত্ৰত অসাধাৰণ অৱদানৰ বাবে এলচেভিয়াৰ বিভিয়ে প্ৰকাশ কৰা বিশ্বৰ শীৰ্ষ ২% বিজ্ঞানীৰ ভিতৰত তেওঁক স্থান দিয়া হৈছে। তেওঁ মেমৰিষ্টিভ চিষ্টেম, এআই হাৰ্ডৱেৰ, নিউৰ'মৰ্ফিক ভিএলএছআই (ভেৰি-লাৰ্জ-স্কেল ইন্টিগ্ৰেশন) ব্যৱস্থা, বুদ্ধিমান ইমেজিং আৰু মেচিন লাৰ্নিং, আৰু এনালগ ইলেক্ট্ৰনিক্স আদি বৈজ্ঞানিক ক্ষেত্ৰৰ বিশেষজ্ঞ।
## শিক্ষা আৰু কেৰিয়াৰ
জেমছে অষ্ট্ৰেলিয়াৰ ব্ৰিজবেনৰ গ্ৰীফিথ বিশ্ববিদ্যালয়ৰ কুইন্সলেণ্ড মাইক্ৰ' এণ্ড নেন'টেকন'লজি চেণ্টাৰৰ পৰা পি.এইচ.ডি লাভ কৰে। তেওঁ আইইটি ভিজন এণ্ড ইমেজিং নেটৱৰ্কৰ সদস্য আৰু বিচিএছ ফেলোছ টেকনিকেল এডভাইজাৰী গ্ৰুপ (এফ-টিজি)ৰ সদস্য আছিল। তেওঁ আই.ই.ই.ই কেৰেলা ছেকচন চাৰ্কিট এণ্ড চিষ্টেম ছ'চাইটিৰ প্ৰতিষ্ঠাপক অধ্যক্ষ আৰু ব্ৰিটিছ কম্পিউটাৰ ছ'চাইটি (এফ.বি.চি.এছ) আৰু ইঞ্জিনিয়াৰিং এণ্ড টেকন'লজি প্ৰতিষ্ঠানৰ ফেলো। তেওঁ তথ্য সংযোজনৰ সম্পাদকীয় (২০১০–২০১৪) এলচেভিয়াৰ, আৰু এইচচিআইএছৰ সহযোগী সম্পাদক (২০১৫–২০২০) স্প্ৰিংগাৰৰ সদস্য আছিল; আৰু *আইইইই ট্ৰেন্সজেকচনছ অন ইমাৰ্জিং ইন কম্পিউটেচনেল ইনটেলিজেন্সৰ* অতিথি সহযোগী সম্পাদক (২০১৭) আছিল। বৰ্তমান তেওঁ আইইইই এক্সেছ, ফ্ৰন্টিয়াৰছ ইন নিউৰ'ছায়েন্স, আৰু *আইইইই ট্ৰেন্সজেকচনছ অন চাৰ্কিটছ এণ্ড চিষ্টেমছ ১: ৰেগুলাৰ পেপাৰ* জাৰ্নেলৰ সহযোগী সম্পাদক হিচাপে কাম কৰি আছে। 
## বঁটা আৰু সন্মান
জেমছ IEEE CASS টেকনিকেল কমিটি অন ননলিনিয়াৰ চাৰ্কিটছ এণ্ড চিষ্টেমছ, IEEE CASS টেকনিকেল কমিটি অন চেলুলাৰ নেন'স্কেল নেটৱৰ্কছ এণ্ড মেমৰিষ্টাৰ এৰে কম্পিউটিং, IEEE কনজিউমাৰ টেকন'লজি ছ'চাইটি কাৰিকৰী কমিটি অন কোৱাণ্টাম ইন কনজিউমাৰ টেকন'লজি (QCT), টেকনিকেল কমিটি অন মেচিন লাৰ্নিং, চি.ইৰ (এমডিএ) ডিপ লাৰ্নিং আৰু এআই আৰু বিচিএছ ফেলোছ টেকনিকেল এডভাইজাৰী গ্ৰুপ (এফ-টিএজি)ৰ সদস্য। 

জেমছক ২০২০-২১ বৰ্ষৰ বাবে আইইইই চাৰ্কিটছ এণ্ড চিষ্টেমছ ছ’চাইটি (আইইইই কেএছএছ)ৰ দ্বাৰা আইইইই ট্ৰেন্সজেকচনছ অন চাৰ্কিটছ এণ্ড চিষ্টেমছ ১: ৰেগুলাৰ পেপাৰ জাৰ্নেলৰ শ্ৰেষ্ঠ সহযোগী সম্পাদক হিচাপে সন্মানিত কৰা হয়। ২০১৭ চনৰ পৰা তেওঁ আলোচনীখনৰ সহযোগী সম্পাদক হিচাপে কাম কৰি আহিছে। তেওঁ PeerJ CS-ৰ সম্পাদকীয় মণ্ডলীৰ সদস্য আৰু আইইইইৰ জ্যেষ্ঠ ফেলো, এচিএমৰ (ACM) আজীৱন সদস্য, এইচইএৰ (HEA) জ্যেষ্ঠ ফেলোও।
## তথ্য সংগ্ৰহ

## বাহ্যিক সংযোগ
* A. P. James on official website of Digital University Kerala 
* Alex James on ieeexplore 
* James, Alex Pappachen on WorldCat 
* Professor Dr. Alex James features in Stanford University’s list of top 2% scientists in the world 

শ্ৰেণী:ভাৰতীয় বিজ্ঞানী
শ্ৰেণী:জীৱিত ব্যক্তি
সময় হৈছেনে?

**সময় হৈছেনে?** () হৈছে অসমৰ এগৰাকী ঔপন্যাসিক, গল্পকাৰ, অনুবাদক তথা শিশু-সাহিত্যিক বন্দিতা ফুকনৰ এখন কল্পবিজ্ঞান মূলক গ্ৰন্থ। এইখন কেইবাটাও কল্পবিজ্ঞান কাহিনীৰ একত্ৰ সংকলন। ২০১৬ চনৰ জুলাই মাহত বনলতা প্ৰকাশনে প্ৰকাশ কৰা গ্ৰন্থখনৰ মুঠ পৃষ্ঠা ১৩১ আৰু মূল্য ১০০ টকা। লেখিকাই গ্ৰন্থখন "কল্পবিজ্ঞানৰ বিচিত্ৰ কাহিনী ভালপোৱাসকলৰ হাতত" অৰ্পণ কৰিছে। 

## বিৱৰণ
কল্পবিজ্ঞানমূলক গ্ৰন্থখন লিখাৰ আঁৰত বিজ্ঞান বিষয়ক ভালপোৱাৰ বিষয়ে লেখিকাই গ্ৰন্থখনৰ পাতনিত এনেদৰে লিখিছে, "নিজে বিজ্ঞানৰ ছাত্ৰী হোৱাৰ বাবে বিজ্ঞান বিষয়টো মোৰ বৰ প্ৰিয়। সেইদৰে কল্পবিজ্ঞান কাহিনীবোৰো পঢ়ি বৰ ভাল পাওঁ।" *সময় হৈছেনে?* গ্ৰন্থখনৰ পূৰ্বে তেওঁৰ কাহিনী, উপন্যাস, সংকলন মিলি ১৮ খন কল্পবিজ্ঞানমূলক গ্ৰন্থ প্ৰকাশ হৈছে। উল্লেখযোগ্য যে ১৯৯০ চনৰ পৰা কল্পবিজ্ঞানমূলক কাহিনী ৰচনা কৰা বন্দিতা ফুকনৰ প্ৰথমখন কল্পবিজ্ঞান কাহিনীৰ সংকলন হৈছে *দ্বিতীয় ব্যক্তি*। 

*সময় হৈছেনে?* সংকলনখনত মুঠ ১৫ টা কল্পবিজ্ঞানমূলক কাহিনী আছে। সেইকেইটা হৈছে - এটোপাল ঘাম, উদ্ধাৰ, নিখুঁত, ভৱিষ্যতৰ বীজ, সময় হৈছেনে?, সম্পৰ্ক, ঈৰ্ষা, আহ্বান, এটা ভূমিকম্পৰ অপেক্ষাত, হুল, অসহায়, সাক্ষাৎকাৰ, ভুল, প্ৰাপ্তি-অপ্ৰাপ্তি আৰু শেষ উপহাৰ ।

## লেখকৰ চমু পৰিচয়

বন্দিতা ফুকন অসমৰ এগৰাকী ঔপন্যাসিক, গল্পকাৰ, অনুবাদক, শিশু-সাহিত্যিক আৰু মূলতঃ বিজ্ঞান আৰু কল্পবিজ্ঞান লেখক। তেখেত অসম আৰু উত্তৰ-পূৰ্বাঞ্চলৰ পৰা যান্ত্ৰিক অভিযান্ত্ৰিকী শাখাত স্নাতক ডিগ্ৰী লাভ কৰা প্ৰথমগৰাকী মহিলা অভিযন্তা। অনুবাদক হিচাপে নিজৰ সাহিত্যিক জীৱনৰ পাতনি মেলা বন্দিতা ফুকনে ২০১১ চনত শিশু-সাহিত্যৰ বাবে সাহিত্য অকাডেমিৰ বঁটা লাভ কৰে।লেখিকা বন্দিতা ফুকনৰ সাহিত্য-কৰ্ম অসমৰ কাকত-আলোচনীত প্ৰকাশিত হৈছে। গল্প-উপন্যাসকে ধৰি শিশু আৰু কিশোৰৰ উপযোগী হোৱাকৈ যুগুত কৰা ভালেমান গ্ৰন্থ প্ৰকাশিত হৈছে। তেখেতৰ প্ৰকাশিত গ্ৰন্থৰ সংখ্যা হৈছে ১২৬ খন।উল্লেখযোগ্য যে, বন্দিতা ফুকন উত্তৰ-পূৰ্বাঞ্চলৰ প্ৰথমগৰাকী মহিলা কল্প-বিজ্ঞান লেখিকা। জনপ্ৰিয় অসমীয়া মাহেকীয়া আলোচনী বিস্ময়ৰ পাতত "প্ৰিয়তমা" নামৰ কল্পবিজ্ঞান কাহিনীটোৰ জৰিয়তে তেখেতে আত্মপ্ৰকাশ কৰিছিল।

## তথ্যৰ উৎস

শ্ৰেণী:অসমীয়া গ্ৰন্থ
গভীৰ আস্থাৰ গান

**গভীৰ আস্থাৰ গান** () হৈছে ভূপেন্দ্ৰ সংগীতৰ পৰ্যালোচনা সম্পৰ্কত ৰচিত এখন গ্ৰন্থ। ইয়াৰ ৰচয়িতা হৈছে 'যুক্তি বিকাশ সমিতি, অসম'ৰ অনলাইন আলোচনী 'মুক্ত চিন্তা'ৰ সম্পাদক ড° বৰ্ণালী দাস বৰুৱা। ২০২১ চনৰ নৱেম্বৰ মাহত ষ্টুডেণ্টচ্‌ ষ্ট'ৰচ্‌ প্ৰকাশনে প্ৰকাশ কৰা গ্ৰন্থখনৰ প্ৰথম খণ্ডৰ মুঠ পৃষ্ঠা ১৩৬ আৰু মূল্য ১৫০ টকা। লেখিকাই গ্ৰন্থখন এনেদৰে আগবঢ়াইছে "ভূপেন হাজৰিকাৰ সুবিশাল সত্তাক সুধাকণ্ঠ উপাধিৰে সংকীৰ্ণ কৰিব নোখোজা প্ৰতিজন সাংস্কৃতিক বিপ্লৱীলৈ গভীৰ আস্থাৰে..."। শিল্পী সমুদ্ৰ কাজল শইকীয়াই অংকন কৰা প্ৰচ্ছদৰ ভিত্তিক এনেদৰে নামাংকৃত কৰা হৈছে,"দুয়ো পাৰে কত মানুহ কত যে ইতিহাস"। কিতাপখনৰ আগকথা লিখিছে ড° হীৰেন গোহাঁয়ে । তেওঁ লিখিছে, "ভুপেন হাজৰিকাই এঠাইত মৃদু খেদ কৰা শুনিছিলোঁ যে অসমৰ গায়ক-গায়িকাই তেওঁ গানত কি কৈছিল তালৈ মন নিদি কেৱল তেওঁৰ গান গাইহে গ'ল। মই ভাবোঁ যে বৰ্ণালীৰ আলোচনাই এই দিশত পোহৰ পেলাই তেওঁৰ গানৰ গভীৰতৰ আৱেদন আমাৰ দৃষ্টিগোচৰ কৰিব। কথাংশক সাংগীতিক সমলে কেনেকৈ সমৃদ্ধ আৰু সূক্ষ্ম ৰূপ দি আমাৰ মনক অভিভূত কৰে, সেই অৰ্থবৈভৱৰ লগত আমাক একাত্ম কৰে, তাক তেওঁ ফঁহীয়াই দেখুৱাইছে। ই এক মৌলিক আৰু সুদক্ষ আলোচনা বুলি মোৰ ধাৰণা।"

## বিৱৰণ
ড° ভূপেন হাজৰিকাৰ গীতসমূহৰ পৰ্যালোচনা সম্বলিত কিতাপখন হৈছে এই পৰ্যালোচনাৰ প্ৰথম খণ্ড। মূল প্ৰবন্ধ আছে আঠটা। প্ৰবন্ধকেইটা হৈছে -
# নীল নদীৰ পাৰত ভূপেন হাজৰিকা : 'অতীতৰ বুৰঞ্জী'
# এটি গীতৰ ভ্ৰান্তি আৰু বাস্তৱ : 'অস্ত আকাশৰে সপোন ৰহণ সানি'
# দোলাভাৰীৰ কথাৰে : 'বৰ বৰ মানুহৰ দোলা'
# 'এন্ধাৰ কাতিৰ নিশাতে' : শ্ৰোতাৰ অনুভূতিক জোকাৰি যোৱা এটি গীত
# কুঁহিয়াৰ পেৰাদি আমাক যি পেৰিছে : 'চেনেহীৰ ফটা ৰিহা'
# মিছিছিপিৰ পৰা লুইতলৈ বৈ অহা এটি গীত : 'বিস্তীৰ্ণ পাৰৰে'
# ৰে'ল যাত্ৰাৰ মাজেৰে ভূপেন হাজৰিকা
# মুম্বাইৰ ৰঙীন বজাৰত ভূপেন হাজৰিকাৰ গানবোৰ

পৰিশিষ্টত সংযোগ কৰিছে 'গোপন ৰে'ল পথৰ গান' শীৰ্ষক এটি লেখা। লগতে আছে কেইটামান গীতৰ স্বৰলিপি, ষ্টাফ ন'টেচন। স্বৰলিপি সংযোজিত গীতসমূহ হৈছে - অতীতৰ বুৰঞ্জী, অস্ত আকাশৰে, দোলা হে দোলা, চেনেহীৰ ফটা ৰিহা আৰু বিস্তীৰ্ণ পাৰৰে। লগতে বৰ বৰ মানুহৰ দোলা আৰু বিস্তীৰ্ণ পাৰৰে গীত দুটিৰ ষ্টাফ ন'টেচন উল্লেখ কৰা আছে। উল্লেখযোগ্য যে প্ৰতিটো প্ৰবন্ধত আলোচিত গীতসমূহ পঢ়াৰ লগতে পাঠকে গানখিনি শুনি যাব পৰাকৈ কিউ আৰ ক'ড সংযোগ কৰা আছে। এই সম্পৰ্কে প্ৰবন্ধসমূহৰ আৰম্ভণিতে 'ভূমিকা' শীৰ্ষক একলমত লেখিকাই লিখিছে, "গান এটাৰ কথাংশৰ বিষয়ে যিমানেই গভীৰ বিশ্লেষণ নহওক লাগিলে সেই গান শ্ৰোতাৰ কাণেৰে সোমাই চেতনালৈ প্ৰৱাহিত নোহোৱালৈকে প্ৰকৃত উপলব্ধি নাহে। সেই উপলব্ধিৰ অবিহনে এনে বিশ্লেষণাত্মক অধ্যয়ন অসম্পূৰ্ণ হৈ ৰ'ব। এই কথাৰ প্ৰতি লক্ষ্য ৰাখিয়েই প্ৰতিটো লেখাতে মূল গীতটি আৰু প্ৰাসংগিকভাৱে আলোচনালৈ অহা সকলো গীতৰে এটি ক'ড সংযুক্ত কৰি দিয়া হৈছে।" কিতাপখনৰ শেষ পৃষ্ঠাত এই ক'ডৰ পৰা গানসমূহ শুনিবলৈ দিয়া কাৰিকৰী নিৰ্দেশনা সন্নিৱিষ্ট কৰা হৈছে ।

## লেখকৰ চমু পৰিচয়
ড° বৰ্ণালী দাস বৰুৱা হৈছে এগৰাকী লেখিকা, সম্পাদিকা, সংগীত শিল্পী তথা যোৰহাটস্থিত অসম কৃষি বিশ্ববিদ্যালয়ৰ পৰা খাদ্য বিজ্ঞান আৰু পৰিপুষ্টি বিভাগৰ পৰা পি এইচ ডি ডিগ্ৰী লাভ কৰোঁতা। অসমৰ বহুল প্ৰচলিত কেইবাখনো কাকত আলোচনীত নিয়মীয়াভাৱে লিখ-মেলা কৰা ড° বৰ্ণালী দাস বৰুৱা মূলতঃ যুক্তিবাদী চিন্তা-চৰ্চা আৰু সংগীত সম্পৰ্কীয় লেখাৰ বাবে অসমৰ পঢ়ুৱৈ সমাজত এগৰাকী পৰিচিত ব্যক্তি। তেওঁ 'যুক্তি বিকাশ সমিতি, অসম'ৰ অনলাইন আলোচনী 'মুক্ত চিন্তা'ৰ সম্পাদক । তেওঁ নামৰূপ সংগীত মহাবিদ্যালয়ত প্ৰয়াত ৰোষ বৰুৱাৰ ওচৰত ভাৰতীয় শাস্ত্ৰীয় সংগীতৰ কণ্ঠ সংগীত আৰু ভায়লিনৰ শিক্ষা গ্ৰহণ কৰিছিল।

## তথ্যৰ উৎস

শ্ৰেণী:অসমীয়া গ্ৰন্থ
পদাৰ্থ বিজ্ঞানৰ সাতটা নাতিদীৰ্ঘ পাঠ

**পদাৰ্থ বিজ্ঞানৰ সাতটা নাতিদীৰ্ঘ পাঠ** () অসমীয়া ভাষাৰ এখন অনুবাদ গ্ৰন্থ। কাৰ্ল' ৰ'ভেল্লীৰ ইটালী ভাষাত ৰচিত *ছেতে ব্ৰেভি লেজ'নি দ্য ফিজিকা* নামৰ গ্ৰন্থখনৰ ইংৰাজী অনুবাদ হৈছে *ছেভেন ব্ৰিফ লেছনছ অ'ন ফিজিক্স* নামৰ গ্ৰন্থখন। ইংৰাজীলৈ অনুবাদ কৰিছে ছাইমন কাৰ্ণেল আৰু এৰিকা ছেগ্ৰীয়ে। এই গ্ৰন্থখন বিশ্বৰ প্ৰায় ৫২ টা ভাষালৈ অনুবাদ হৈছে। ২০২২ চনৰ আগষ্ট মাহত বনলতা প্ৰকাশনৰ পৰা এই গ্ৰন্থখনৰ অসমীয়া অনুবাদ প্ৰকাশ হৈ ওলায়। অনুবাদ কৰিছে বৈদ্যুতিক অভিযন্তা, লেখক, অনুবাদক ঈশান জ্যোতি বৰাই। এই অনুবাদ গ্ৰন্থখনৰ মুঠ পৃষ্ঠা ৭২ আৰু মূল্য ৮০ টকা। 

## বিৱৰণ
কিতাপখনৰ আৰম্ভণিতে মূল লেখক কাৰ্ল' ৰ'ভেল্লীৰ আগকথা অনুবাদ কৰি দিয়া আছে। কাৰ্ল' ৰ'ভেল্লীয়ে লিখিছে, "সাতোটা পাঠৰ গ্ৰন্থখন লিখি উলিওৱা হৈছে সেইসকল ব্যক্তিৰ বাবে যাৰ আধুনিক বিজ্ঞানৰ লগত তিলমানো পৰিচয় নাই বা পৰিচয় থাকিলেও সেয়া অতি সামান্য।" অনুবাদকৰ কথা শিতানত কিতাপখন অসমীয়ালৈ অনুবাদ কৰাৰ উৎসাহৰ বিষয়ে উল্লেখ কৰি অনুবাদকে লিখিছে, "পাঠকেইটা পঢ়ি উঠিয়েই কিতাপখন অসমীয়ালৈ অনুবাদ কৰাৰ সিদ্ধান্ত এটা লৈছিলোঁ। ভাব হৈছিল, বিজ্ঞানৰ প্ৰতি কৌতূহল থকা পাঠকক কিতাপখনে উপকাৰ কৰিব।" কিতাপখন মুঠতে সাতটা পাঠত বিভক্ত। সেইকেইটা হৈছে  -
# প্ৰথম পাঠ - সবাতোকৈ মনোৰম তত্ত্বটো
# দ্বিতীয় পাঠ - কোৱাণ্টা
# তৃতীয় পাঠ - ব্ৰহ্মাণ্ডৰ গঠনশৈলী
# চতুৰ্থ পাঠ - কণিকা
# পঞ্চম পাঠ - মহাকাশৰ ক্ষুদ্ৰাংশ
# ষষ্ঠ পাঠ - সম্ভাৱিতা, সময় আৰু কৃষ্ণ গহ্বৰৰ তাপ
# অন্তিম পাঠ - আমি

উল্লেখযোগ্য যে সূচীপত্ৰৰ আগতে ৰ'ভেল্লীৰ বিষয়ে অধিক জানিবলৈ কাৰ্ল' ৰ'ভেল্লীৰ ৱেবপৃষ্ঠাৰ লিংক আৰু তেখেতৰ পৰিচয় আৰু কৰ্মসূচক বৃত্তান্তৰ লিংক সন্নিৱিষ্ট কৰা আছে। কিতাপখনত ব্যৱহৃত কাৰ্ল' ৰ'ভেল্লীৰ ছবিখন ৱিকিমিডিয়া কমন্সৰ পৰা সংগ্ৰহিত বুলি উল্লেখ আছে।

কিতাপখনৰ বেটুপাতৰ চতুৰ্থ পৃষ্ঠাত পংকজ জ্যোতি মহন্তই লিখিছে, "কাৰ্ল' ৰ'ভেল্লীৰ 'পদাৰ্থ বিজ্ঞানৰ সাতটা নাতিদীৰ্ঘ পাঠ' শীৰ্ষক কিতাপখনত কুৰি শতিকাৰ কেইটামান যুগান্তকাৰী আৱিষ্কাৰ বৰ্ণনা কৰা হৈছে। প্ৰথমতে ইটালী আৰু পাছলৈ ইংৰাজী ভাষাত অনূদিত হোৱা অতি সহজবোধ্য কিতাপখন লিখাৰ প্ৰধান উদ্দেশ্য হ'ল বিজ্ঞানৰ সৈতে সবিশেষ পৰিচয় নথকাজনকো সেইসমূহৰ পৰিচয় কৰাই দিয়া, যিখন কিতাপ স্কুলীয়া ছাত্ৰ-ছাত্ৰীয়েও পঢ়িব পাৰে।"

## লেখকৰ চমু পৰিচয়

কাৰ্ল' ৰ'ভেল্লী এগৰাকী তাত্ত্বিক পদাৰ্থবিজ্ঞানী আৰু লেখক। ইটালী আৰু আমেৰিকা যুক্তৰাষ্ট্ৰত কৰ্মজীৱনৰ আৰম্ভণি কৰা কাৰ্ল' ৰ'ভেল্লীয়ে ২০০০ চনৰ পৰা ফ্ৰান্সত কাম কৰি আহিছে। তেওঁৰ কৰ্মই প্ৰকৃততে কোৱাণ্টাম গ্ৰেভিটিৰ ক্ষেত্ৰখনক সাঙুৰি লায়। তেওঁ‌ লুপ কোৱাণ্টাম গ্ৰেভিটি নামৰ তত্ত্বটোৰ এজন প্ৰতিষ্ঠাপক। ইতিহাস আৰু বিজ্ঞান-দৰ্শনৰ ক্ষেত্ৰখনলৈও তেখেতে অৱদান আগবঢ়াইছে।

অসমীয়ালৈ অনুবাদ কৰা লেখক ঈশান জ্যোতি বৰা এজন বৈদ্যুতিক অভিযন্তা, লেখক আৰু অনুবাদক। লগতে তেওঁ এজন ৱিকিমিডিয়ান। শান্তনু কৌশিক বৰুৱাৰ সংক্ষিপ্ত অসম বিশ্বকোষ গ্ৰন্থখনত তেওঁ  প্ৰকল্প সহযোগী হিচাপে কাম কৰিছে। 

## তথ্যৰ উৎস

শ্ৰেণী:অসমীয়া গ্ৰন্থ
হে'লথ্‌ গাইড

**হে'লথ্‌ গাইড** () হৈছে এখন স্বাস্থ্য বিষয়ক অসমীয়া গ্ৰন্থ। গ্ৰন্থখনৰ লেখক হৈছে চিকিৎসক গীতাৰ্থ বৰদলৈ। ২০১৮ চনৰ ডিচেম্বৰ মাহত সঞ্জীৱন প্ৰকাশনে প্ৰকাশ কৰা এই গ্ৰন্থখন লেখকৰ প্ৰথম প্ৰকাশিত গ্ৰন্থ। লেখকে গ্ৰন্থখন "স্বাস্থ্যপথৰ প্ৰতিগৰাকী সহযাত্ৰীৰ হাতত" আগবঢ়াইছে। ২৬৬ পৃষ্ঠাৰ গ্ৰন্থখনৰ মূল্য ২২০ টকা।

## বিৱৰণ
হে'লথ্‌ গাইড হৈছে স্বাস্থ্যৰ যতন সম্পৰ্কে সাধাৰণ পঢ়ুৱৈৰ বাবে দিহা-পৰামৰ্শ সম্বলিত এখন গ্ৰন্থ। গ্ৰন্থখনৰ পাতনিত লেখকে লিখিছে, "হে'লথ্‌ গাইড চিকিৎসক, বিশেষজ্ঞৰ বাবে নহয়, সাধাৰণ ৰাইজৰ বাবেহে।" তেওঁ আৰু লিখিছে, "স্বাস্থ্যৰ যতন ল'লে কি হয়, জীৱনশৈলীৰ গুৰুত্ব, বি এম আই আৰু কঁকালৰ জোখ কিয় জানিব লাগে, টোপনি নোযোৱাৰ পৰা গভীৰ টোপনিত নাক বজোৱালৈকে, কেল'ৰিৰ হিচাপৰ পৰা শীতল পানীয়লৈকে, ঘৰুৱা ডাক্তৰীৰ পৰা যোগাসনলৈকে, জ্বৰৰ পৰা মধুমেহ ৰোগলৈকে, মোচোকা খোৱাৰ পৰা কুকুৰে কামোৰালৈকে আদি বিষয় যিমান পাৰোঁ সহজকৈ সুমুৱাবলৈ চেষ্টা কৰিছোঁ।" এই গ্ৰন্থত মুঠতে ৩৪ টা অধ্যায়ত স্বাস্থ্য বিষয়ক আলোচনা কৰিছে। সেইসমূহ হ'ল -

# স্বাস্থ্য আৰু ৰোগৰ বিষয়ে এহালিচা
# জীৱনৰ ধৰণ-কৰণ
# টোপনি আৰু স্বাস্থ্য
# বিপাকৰ নিয়ন্ত্ৰণ
# পানী
# খোজ কঢ়া
# যোগাসন আৰু অন্যান্য ব্যায়াম
# ঔষধ
# মানসিক স্বাস্থ্য আৰু ষ্ট্ৰেছ
# পাৰিৱেশিক স্বাস্থ্য
# ৰাগীয়াল দ্ৰব্যৰ সেৱন
# পৰিষ্কাৰ-পৰিচ্ছন্নতা
# ঋতুস্ৰাৱ
# বয়ঃসন্ধি কালৰ স্বাস্থ্য
# গৰ্ভধাৰণ কালৰ স্বাস্থ্য
# ৰজোনিবৃত্তি
# বাৰ্ধক্যৰ স্বাস্থ্য
# চকুৰ বিষয়ে
# নাক, কাণ আৰু ডিঙিৰ যতন
# ছালৰ যতন
# চুলিৰ যতন
# দাঁতৰ যতন
# মূৰ ঘূৰণি আৰু বমি
# জ্বৰ
# পানীলগা
# ডায়েৰিয়া বা পেটচলা
# জণ্ডিছ
# কলেষ্টেৰল আৰু ডিছ্‌লিপিডেমিয়া
# থাইৰয়ডৰ সমস্যা
# ব্লাড প্ৰেছাৰ বা ৰক্তচাপ
# ডায়েবিটিছ বা মধুমেহ বা বহুমূত্ৰ
# প্ৰাথমিক চিকিৎসা
# সততে উদয় হোৱা কিছুমান প্ৰশ্ন
# চিনাকি শাক-পাচলিৰ উপকাৰিতা

লগতে শেষৰ ফালে পঢ়ুৱৈৰ সুবিধাৰ্থে সংকলনত ব্যৱহৃত চিকিৎসাবিজ্ঞান সম্পৰ্কীয় শব্দসমূহৰ ব্যাখ্যা সন্নিৱিষ্ট কৰি *শব্দাৰ্থ আৰু টোকা* শীৰ্ষক অধ্যায় এটা সংযোগ কৰা আছে।

## লেখকৰ চমু পৰিচয়
যোৰহাটৰ বাসিন্দা ডাঃ গীতাৰ্থ বৰদলৈয়ে ডিব্ৰুগড় অসম চিকিৎসা মহাবিদ্যালয়ৰ পৰা এম বি বি এছ আৰু এম ডি ডিগ্ৰী লাভ কৰিছে। তেওঁ শ্বিলঙৰ নেৰিমছ্‌ চিকিৎসা মহাবিদ্যালয়ৰ শৰীৰতত্ত্ব বিভাগত কাম কৰিছে। চিকিৎসক হোৱাৰ লগতে তেওঁ এজন ৱিকিমিডিয়ান। 

## তথ্যৰ উৎস

শ্ৰেণী:অসমীয়া গ্ৰন্থ
ঘাম্বৰু

**ঘাম্বৰু** বা **ঘিমৰু**  এবিধ লতাজাতীয় একবৰ্ষী সপুষ্কক উদ্ভিদ। ইয়াৰ ফল খাদ্য হিচাপে ব্যৱহাৰ কৰা হয়। ইয়াক ঘিমৰুল বা ঘামৰুল নামেৰেও জনা যায়। 

## বিৱৰণ
ঘামৰু এবিধ লতাজাতীয় উদ্ভিদ। ইয়াৰ কাণ্ড সাধাৰণতে ৰুক্ষ শুঙেৰে আবৃত। পাতবোৰ ত্ৰিকোণীয়, ডিম্বাকৃতিৰ আৰু ইয়াতো ৰুক্ষ আৰু কঠিন শুঙ থাকে। পাতৰ ঠানি ১-৬ চে:মি: দীঘল হয়। ফুলবোৰ সৰু আৰু হালধীয়া ৰঙৰ। ইহঁ‌ত একাকী বা কাচিৎহেযোৰ বা তিনিপাহকৈ দেখা যায়। ফুলৰ থোপাসমূহ ৫-১০ মিলিমিটাৰ দীঘল, ঘন লোমশ ডালত ফুলে। ফুলবোৰ ৬-৮ মিলিমিটাৰ দীঘল, পাহিবোৰ ডিম্বাকৃতিৰ আৰু দীঘলীয়া। ফলবোৰ উপবৃত্তাকাৰ বা কেতিয়াবা সামান্য ত্ৰিকোণীয় হয়। ইয়াৰ উপৰিভাগ মসৃণ আৰু সাধাৰণতে গাঢ় সেউজীয়া ৰেখাযুক্ত। দেখাত ক্ষুদ্ৰ তৰমুজৰ দৰে। পকিলে হালধীয়া বৰণ ধৰে।

## ব্যৱহাৰ
শুকান ঘাম্বৰুৰ মিহি গুড়ি প্ৰাকৃতিক মাংস নৰমকাৰক হিচাপে ব্যৱহৃত হয়। সতেজ ফলৰ চাটনিও তৈয়াৰ কৰা হয়। ইয়াৰ সোৱাদ টেঙাজাতীয়।

## তথ্য সংগ্ৰহ

শ্ৰেণী:উদ্ভিদজগত
কাকডোঙা নদী

**কাকডোঙা নদী** ব্ৰহ্মপুত্ৰৰ উপনদীৰ এক উপনৈ। অসমৰ যোৰহাট আৰু গোলাঘাট জিলাৰ সীমা ৰেখা। নদীখনৰ পুৰিণ নাম দিলশিৰি। কোনোৱে দিলখিৰি বুলি উচ্চাৰণ কৰে। নৈখন নাগালেণ্ডৰ মোককচাং জিলাৰ উত্তৰাংশত ৰংপং নৈ নামে ওলাইছে। নাগালেণ্ডৰ ছুলোখা কিছু অংশ আৰু ঝিখু নৈক লগত লৈ অসমৰ সীমান্তৰ ক্ৰমে কলাজান তাৰ পাছত কুকুমুটাজান আৰু কিছু দূৰ আগলৈ বৈ গৈ চেলচেলি নৈক লগত লৈ তৰাণি অঞ্চলত এখন সবল নদীৰূপে আত্মপ্ৰকাশ কৰে। শুকানজান, নেঘেৰিজান, গটঙাজান, বিলজান, বেকাজান, ঘিলাজান, ওগুৰিজান, গোবৰজান, খাৰজান, চেৰেিলজান, পানজান, টেঙাজান,টিপমীয়াজান, চৰাইপানীজান, মেদেলুৱাজান, কাছজান আদিৰ উপৰিও ইয়াৰ উপনৈ ঘিলাধাৰী আৰু মক্ৰংক লগত লৈ ভোগদৈৰ নামনি অংশ দেলেছৰি নৈ হৈ ব্ৰহ্মপুত্ৰত পৰে। দেলেছৰিৰ অন্যনাম গেলাবিল। নদীখন সৰ্পিল পথেৰ ১੦੦ কিলোমিটাৰ আৰু ইয়াৰ অৱবাহিকা ১১੦੦ বৰ্গ কিলোমিটাৰ। 

## তথ্য সংগ্ৰহ

শ্ৰেণী:অসমৰ নদী
শ্ৰেণী:ব্ৰহ্মপুত্ৰ নদীৰ উপনৈ
ছাতি

**ছাতি** () ৰ’দ আৰু বৰষুণৰ পৰা ৰক্ষা পাবলৈ কাপোৰ, প্লাষ্টিক আদিৰে তৈয়াৰ কৰা এক আহিলা৷ পৃথিৱীৰ সকলো ঠাইতে ছাতি ব্যৱহাৰ কৰা হয়, কাৰণ ই মানুহৰ ’সুবিধাজনক জীৱন যাপন’ৰ বাবে আৱশ্যকীয় সম্পদ৷

## ইতিহাস
ছাতিৰ ইতিহাস বহু পুৰণি৷ সংস্কৃত “ছত্ৰ’’ শব্দৰ পৰা অসমীয়া ছাতি শব্দটো অহিছে৷ ছত্ৰ বা ছাতি পুৰণিকালত সম্ভ্ৰান্ত মানুহেহে ব্যৱহাৰ কৰিছিল৷ চীন, জাপান, কোৰিয়া আদি দেশৰ ৰজাসকলে ছাতি ব্যৱহাৰ কৰিছিল আৰু তেতিয়া ই ৰাজকীয় প্ৰতীক হিচাপে গণ্য কৰা হৈছিল৷ ইজিপ্ত আৰু ফ্ৰান্সৰ মানুহে parasol নামৰ এক বিশেষ ধৰণৰ আহিলা ৰ’দৰ পৰা বাচিবলৈ ব্যৱহাৰ কৰিছিল৷ বৰষুণ বা ৰ’দে পোৰাৰ  পৰা এজন ব্যক্তিক ৰক্ষা কৰিবলৈ ছাতি বা ’পেৰাচল’ তৈয়াৰ কৰা হৈছিল। বৰষুণৰ পৰা নিজকে ৰক্ষা কৰাৰ সময়ত পৰম্পৰাগতভাৱে *ছাতি* শব্দটো ব্যৱহাৰ কৰা হয়, সূৰ্য্যৰ পোহৰৰ পৰা নিজকে ৰক্ষা কৰাৰ সময়ত *পেৰাছল* ব্যৱহাৰ কৰা হৈছিল, যদিও এই শব্দবোৰ ইটো আনটোৰ পৰিপূৰক৷ পাৰ্থক্যটো হ’ল কেৱল চালিৰ বাবে ব্যৱহাৰ কৰা সামগ্ৰীৰ৷ কিছুমান পেৰাছল পানী নোসোমাব পৰা নহয়, আৰু কিছুমান ছাতি স্বচ্ছ। ছাতিৰ চালি কাপোৰৰ বা নমনীয় প্লাষ্টিকৰ হ’ব পাৰে।  ছাতিৰ আৱিষ্কাৰ আনুমানিক ৩০০০ বছৰ আগতেই হোৱা বুলি কোৱা হয় যদিও ছাতি সাধাৰণ মানুহৰ ব্যৱহাৰ্য বস্তু নাছিল৷ ই আছিল আভিজাত্যৰ প্ৰতীক; সেয়ে ৰজা, মহাৰজা, ৰজাঘৰীয়া লোক আৰু জমিদাৰ শ্ৰেণীৰ লোকেহে ছাতি ব্যৱহাৰ কৰিছিল৷ ওঠৰ শতিকাৰ পৰাহে পশ্চিমীয়া দেশবোৰত লাহে লাহে সাধাৰণ মানুহে ছাতি ব্যৱহাৰ কৰিবলৈ ধৰে৷
হিন্দু ধৰ্মৰ পুৰণি পুথিবোৰত বিষ্ণুৰ দশ অৱতাৰৰ এটা বামন অৱতাৰত বামনৰ কাল্পনিক ছবিত ছাতিৰ প্ৰয়োগ কৰালৈ চাই ভাৰতত ইয়াৰ প্ৰয়োগ বহু আগৰে পৰা আছিল বুলি অনুমান কৰা হয়৷ শংকৰদেৱ আৰু তেওঁৰ সমসাময়িক কবিসকলৰ কবিতাতো ’ছত্ৰ’ শব্দৰ প্ৰয়োগ দেখা যায়৷ “পৰিচাসকলে, ঠাকুৰৰ মাথে, শ্বেতছত্ৰ ধৰি যায়৷’’
পুৰণি কালত ৰজা-মহাৰজাসকলক “ছত্ৰভঙ্গ যোগ’’ বুলি জ্যোতিষীসকলে দেশৰ সাম্ভাৱ্য বিপদৰ বিষয়ে আগজাননী দিছিল৷ আহোমৰ বৰৰজা ফুলেশ্বৰী কুঁৱৰীৰ ছত্ৰভঙ্গ যোগৰ কথা ইতিহাসত লিপিৱদ্ধ আছে৷

## ছাতিৰ প্ৰকাৰ
ছাতি আৰু পেৰাছল মূলতঃ ব্যক্তিগত ব্যৱহাৰৰ বাবে আকাৰত হাতেৰে ধৰিব পৰা বহনযোগ্য আহিলা। হাতেৰে বৈ নিব পৰা আটাইতকৈ ডাঙৰ ছাতিবোৰ হ’ল গলফৰ ছাতি। ছাতিক দুটা ভাগত ভাগ কৰিব পাৰি; সম্পূৰ্ণ ভাঙিব পৰা ছাতি, য’ত চালিটোক সমৰ্থন কৰা ধাতুৰ খুঁটাটো পিছুৱাই যায়, যাৰ ফলত ছাতিটো হেণ্ডবেগত সোমাব পৰাকৈ সৰু হৈ পৰে, আৰু ভাঙিব নোৱাৰা ছাতি, য’ত সহায়ক খুঁটাটো পিছুৱাই যাব নোৱাৰে আৰু কেৱল চালিখনহে কোঁচাই পেলাব পাৰি। হাতেৰে চলোৱা ছাতি আৰু স্প্ৰিং লোড কৰা স্বয়ংক্ৰিয় ছাতিৰ মাজত আন এটা প্ৰভেদ আছে, স্বয়ংক্ৰিয় ছাতি, যিবোৰ বুটাম টিপিলেই স্প্ৰিং খোল খাই ছাতিবোৰ মেল খাই যায়।
হাতেৰে ধৰিব পৰা ছাতিৰ এক ধৰণৰ হেণ্ডেল থাকে যিটো কাঠ, প্লাষ্টিকৰ চিলিণ্ডাৰ বা বেঁকা "ক্ৰুক" হেণ্ডেল (বেতৰ হেণ্ডেলৰ দৰে)ৰ পৰা তৈয়াৰ কৰিব পাৰি। ছাতিসমূহ বিভিন্ন মূল্য আৰু মানদণ্ডৰ  পৰিসৰত উপলব্ধ, ৰেহাইৰ দোকানত বিক্ৰী কৰা সস্তা, সামান্য মানদণ্ডৰ মডেলৰ পৰা আৰম্ভ কৰি দামী, মিহিকৈ নিৰ্মিত, ডিজাইনাৰৰ লেবেলযুক্ত মডেললৈকে। কেইবাজনো লোকৰ বাবে সূৰ্য্য বন্ধ কৰিব পৰা ডাঙৰ ’পেৰাছল’বোৰ প্ৰায়ে স্থিৰ বা অৰ্ধ-স্থিৰ আহিলা হিচাপে ব্যৱহাৰ কৰা হয়, পেটিঅ' টেবুল বা অন্যান্য বাগিচাৰ আচবাবৰ সৈতে ব্যৱহাৰ কৰা হয়, বা ৰ'দঘাই বিলৰ পাৰত ছাঁ ল’বলৈ ব্যৱহাৰ কৰা হয়।

## তথ্য সংগ্ৰহ

শ্ৰেণী:সঁজুলি
ব্ৰিজ (অসমীয়া চলচ্চিত্ৰ)

**ব্ৰিজ** () ২০২২ চনত মুক্তি পোৱা এখন নাট্যধৰ্মী অসমীয়া চলচ্চিত্ৰ। ছবিখনৰ ৰচনা আৰু পৰিচালনা কৃপাল কলিতাৰ। ছবিখন বিভিন্ন ৰাষ্ট্ৰীয়, আন্তঃৰাষ্ট্ৰীয় মহোৎসৱত প্ৰদৰ্শিত হোৱাৰ উপৰিও ই শ্ৰেষ্ঠ অসমীয়া চলচ্চিত্ৰৰ ৬৮তম ৰাষ্ট্ৰীয় চলচ্চিত্ৰ বঁটাও (২০২০) লাভ কৰিবলৈ সক্ষম হয়।    

## কাহিনীৰ সাৰাংশ
ছবিৰ কাহিনীটো বানে ধোৱা গাঁও এখনৰ দুখীয়া কৃষক পৰিয়ালৰ জোনাকী নামৰ এজনী কিশোৰীৰ সংগ্ৰামৰ কাহিনী, যিয়ে পিতৃৰ মৃত্যুৰ পিছত ঘৰখনৰ অন্ন সংস্থানৰ দায়িত্ব গ্ৰহণ কৰিবলগীয়া হয়। উপাৰ্জনৰ অন্য পথ নথকাত তায়ো পিতৃৰ পথ অনুসৰণ কৰি পুৰুষৰ দৰে কান্ধত নাঙল লৈ কৃষিকৰ্মত প্ৰবৃত্ত হয়। লগতে ছবিখনত দেখুওৱা হৈছে যে এখন উপনৈৰ দুপাৰে থকা দুখন গাঁৱক কেনেকৈ কলগছেৰে সজা ভুৰেৰে সংযোগ কৰি ৰাখিছে। ইয়াত যিখন উপনৈ দেখুওৱা হৈছে, সেইখন এখন ব্ৰহ্মপুত্ৰৰ উপনৈ, যিয়ে প্ৰতি বছৰে প্ৰলয়ংকৰী বানৰ সৃষ্টি কৰি জনজীৱন বিপৰ্যস্ত কৰি পেলায়। 
## অভিনয় শিল্পী

* শিৱাৰাণী কলিতা
*কৃপাল কলিতা
*পাৰ্থ প্ৰতীম বৰা
*স্বপ্নিল নাথ
*অনিন্দিতা দাস

## সন্মান
*শ্ৰেষ্ঠ অসমীয়া ছবিৰ ৬৮তম (২০২০) ৰাষ্ট্ৰীয় চলচ্চিত্ৰ বঁটা। এই বঁটাত আছে ৰজত কমল আৰু নগদ একলাখ টকা।
*৫১তম গোৱা আন্তঃৰাষ্ট্ৰীয় চলচ্চিত্ৰ মহোৎসৱত জুৰীৰ বিশেষ উল্লেখ।
*অটৱা ভাৰতীয় চলচ্চিত্ৰ মহোৎসৱত (কানাডা) শিৱাৰাণী কলিতালৈ শ্ৰেষ্ঠ অভিনেত্ৰীৰ বঁটা।
## তথ্যউৎস

## বাহ্যিক সংযোগ
*

শ্ৰেণী:অসমীয়া চলচ্চিত্ৰ
শ্ৰেণী:শ্ৰেষ্ঠ অসমীয়া পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
শ্ৰেণী:২০২০ দশকৰ অসমীয়া চলচ্চিত্ৰ
শ্ৰেণী:২০২২ বৰ্ষৰ চলচ্চিত্ৰ
পৰাণ নিগৰে

***পৰাণ নিগৰে*** হ’ল অসমৰ নৱপ্ৰজন্মৰ সাহিত্যিক শৰ্মিষ্ঠা প্ৰীতমৰ এখন উপন্যাস। নিভাঁজ গাঁৱলীয়া পৰিৱেশৰ বৰ্ণনা সম্বলিত উপন্যাসখন বনফুল প্ৰকাশনৰ পৰা প্ৰকাশিত। ২০১৯ চনৰ নৱেম্বৰ মাহত উপন্যাসখন প্ৰথম প্ৰকাশ হৈছে। মুঠ ২১৬ পৃষ্ঠাৰ উপন্যাসখনৰ মূল্য ২২৫ টকা।  লেখিকাই গ্ৰন্থখন "সৰুৰ মাকৰ হাতত" অৰ্পণ কৰিছে। সৰু হৈছে উপন্যাস পৰাণ নিগৰেৰ কেন্দ্ৰীয় চৰিত্ৰ।

## বিৱৰণ
গ্ৰাম্য জীৱনৰ ভিত্তিত ৰচিত পৰাণ নিগৰে উপন্যাসখনত মূলতঃ সৰু নামৰ শিশুচৰিত্ৰটিক লৈয়ে কাহিনী আগবাঢ়িছে। উপন্যাসখনত গ্ৰাম্য-প্ৰকৃতিক কাব্যময় বিৱৰণত পোৱা যায়। উপন্যাসখনে পঢ়ুৱৈক চৰিত্ৰবোৰৰ সৈতে একাত্ম কৰাৰ লগতে শৈশৱৰ দিনলৈ মনত পেলায় দিয়ে বুলি পঢ়ুৱৈ সমাজে কয়।উপন্যাস খনৰ প্ৰধান চৰিত্ৰ হৈছে সৰু। পঢ়ুৱৈৰ মত অনুসৰি, "সৰুৰ বাবে পৃথিৱীখন বিচিত্ৰ। মায়ালগা। অলেখ প্ৰশ্নই সৰুক জুমুৰি দি থাকে। সৰুৰ শিশু মনটোক ভাতৰ চিন্তাই আকুল কৰিলেও নিৰাশ কৰিব নোৱাৰে।"  

উপন্যাসখনত গ্ৰাম্য সমাজৰ নিভাঁজ ছবি ৰোমন্থন আৰু শৈশৱৰ বিস্ময়কৰ কাহিনী বৰ্ণিত হৈছে। সৰু নামৰ শিশু চৰিত্ৰটিৰ সহায় লৈ নষ্টালজিক চেতনাৰ অন্তৰ্স্থলীত প্ৰোথিত কৰি তাৰ সমান্তৰালভাৱে পঢ়ুৱৈক অতীত আৰু বৰ্তমানৰ মাজত থকা সাদৃশ্য আৰু বৈসাদৃশ্যবোৰ দেখুৱাব পাৰিছে বুলিও পঢ়ুৱৈয়ে মন্তব্য দিয়া দেখা যায়। উপন্যাসখনত সৰু-ডাঙৰ, ভিন্ন মনস্তত্ত্বৰ, ভিন্ন বৈশিষ্ট্যৰ অনেক চৰিত্ৰৰ সমাগম ঘটিছে। সৰুৰ মাক, ককায়েক মইনা, জানেকী জেঠাই, বুঢ়ীবাই, খোপাডাঙৰী বাই, নামতী আই, যমুনা আই ইত্যাদি। 

## লেখকৰ চমু পৰিচয়
 
নগাঁও জিলাৰ ফুলগুৰিত জন্ম লাভ কৰা শৰ্মিষ্ঠা প্ৰীতম পিতৃৰ নাম অভয় বৰুৱা আৰু মাতৃ ৰেণু বৰুৱা। ফুলগুৰি প্ৰাথমিক বিদ্যালয়ৰ পৰা স্কুলীয়া শিক্ষা আৰম্ভ কৰি ফুলগুৰি হাইস্কুলৰ পৰা মেট্ৰিকৰ দেওনা পাৰ কৰে। তেওঁ ৰহা হাইস্কুলৰ পৰা সুখ্যাতিৰে উচ্চতৰ মাধ্যমিক পৰীক্ষা সুখ্যাতিৰে উত্তীৰ্ণ হৈ ৰহা মহাবিদ্যালয়ৰ পৰা স্নাতক শিক্ষা লাভ কৰে। সৰুৰে পৰা সাহিত্যত ৰাপ থকা শৰ্মিষ্ঠাৰ নানা প্ৰবন্ধ অসমৰ কেইবাখনো বাতৰি কাকতত প্ৰকাশ হৈছে। তেওঁৰ প্ৰথম গ্ৰন্থ আছিল "ডাৱৰীয়া আকাশৰ বেলি" নামৰ এখন প্ৰবন্ধ সংকলন। "দোকমোকালি" তেওঁৰ প্ৰথম কবিতা পুথি। "আলফুলৰ সপোন" তেওঁৰ শিশু উপন্যাস। শৰ্মিষ্ঠা প্ৰীতম সৰুৰে পৰা "স্পাইনেল মাছ্‌কুলাৰ এট্ৰ'ফী" (Spinal muscular Atrophy) নামৰ ৰোগত আক্ৰান্ত। 

## লগতে চাওক
*শৰ্মিষ্ঠা প্ৰীতম

## তথ্য সংগ্ৰহ

শ্ৰেণী:অসমীয়া উপন্যাস
ইজাজ উল কৰিম ৰাও

**ইজাজ উল কৰিম ৰাও** (উৰ্দু: اعجاز الکریم راؤ) এজন পাকিস্তানী উদ্যোগী, জাৰণ আৰু অখণ্ডতা অভিযন্তা আৰু ভেলোচি এচেট ইণ্টিগ্ৰিটি লিমিটেডৰ পৰিচালক। তেওঁৰ তেল আৰু গেছ উদ্যোগত ৩০ বছৰতকৈ অধিক কৰ্ম অভিজ্ঞতা আছে আৰু তেওঁ VAIL Plant(R), এটা সম্পূৰ্ণ মডিউলাৰ ভিত্তিক সম্পত্তিৰ অখণ্ডতা ব্যৱস্থাপনা সমাধান চফ্টৱেৰ প্ৰস্তুত কৰিছে। 
## প্ৰাথমিক জীৱন আৰু কেৰিয়াৰ
ইজাজ উল কৰিম ৰাও পাকিস্তানৰ লাহোৰৰ এখন সৰু গাঁৱত জন্মগ্ৰহণ কৰিছিল। তেওঁ পঞ্জাৱ বিশ্ববিদ্যালয়ৰ পৰা ৰাসায়নিক অভিযান্ত্ৰিকীত স্নাতক ডিগ্ৰী লাভ কৰে। স্নাতক ডিগ্ৰী সম্পূৰ্ণ কৰাৰ পিছত তেওঁ ডেস্কনত প্ৰচেছ ডিজাইন ইঞ্জিনিয়াৰ হিচাপে যোগদান কৰে আৰু বহু বছৰ ধৰি অলিয়ান ডেস্কনৰ ডিজাইন হেড হিচাপে কাৰ্যনিৰ্বাহ কৰে। ১৯৯০ চনত পেছাদাৰী কেৰিয়াৰ আৰম্ভ কৰি ২০০৬ চনলৈকে কাম কৰি অভিযান্ত্ৰিক ক্ষেত্ৰত বিশ্বজুৰি বহুজাতিক কোম্পানীসমূহত নেতৃত্বৰ ভূমিকা পালন কৰিছিল। তেওঁ আপষ্ট্ৰিম আৰু ডাউনষ্ট্ৰিম উভয় উদ্যোগৰ বাবে সম্পত্তিৰ অখণ্ডতা ব্যৱস্থাপনা প্ৰকল্পৰ নেতৃত্ব দি বিভিন্ন ক্ষেত্ৰত কাম আৰু পৰিচালনা কৰিছে। ইয়াৰ ভিতৰত এডন’ক, বিপি, প্ৰিমিয়াৰ ৱেল, শ্বেল, টোটেল (ব্যৱসায়) আদি উল্লেখযোগ্য। তেওঁ বিভিন্ন তেল আৰু গেছ প্ৰকল্পৰ বাবে যান্ত্ৰিক আৰু পাইপিং ব্যৱস্থাৰ লগতে প্ৰক্ৰিয়া আৰু সুৰক্ষা ডিজাইন আৰু কমিচনিঙৰ কাম কৰি আহিছে। তেওঁ বৰ্তমান কনকো ফিলিপছ, পাৰ্টামিনা, পেট্ৰ'নাছ, আৰু আৰবিআই, আৰচিএমকে ধৰি অন্যান্য আগশাৰীৰ ক্লায়েণ্টৰ সৈতে সম্পত্তিৰ অখণ্ডতা ব্যৱস্থাপনা প্ৰকল্প আৰু অন্যান্য বিপদ সম্পৰ্কীয় কামত কাম কৰি আছে। ইজাজ উল কৰিম ৰাওৰ নেতৃত্বত ভেলোচিয়ে বিশ্ব শক্তি উদ্যোগৰ ক্লায়েণ্টসকলক সম্পত্তিৰ অখণ্ডতা ব্যৱস্থাপনা, অভিযান্ত্ৰিক সেৱা, এইচএছই আৰু চফ্টৱেৰ সমাধান প্ৰদান কৰে।
## সন্মিলন
ইজাজ উল কৰিম ৰাও শক্তি, গেছ, পৰিদৰ্শন, ক্ৰয়, নেতৃত্ব, আলোচনা, পাইপলাইন, পেট্ৰলিয়াম, তেল আৰু গেছ, কৌশলগত পৰিকল্পনা আৰু ব্যৱস্থাপনা বিশেষজ্ঞ, আৰু বিশ্ব আলোচনা চক্ৰত এই সম্পৰ্কীয় বিষয়সমূহৰ ওপৰত আলোচনা আৰু ব্যাখ্যা কৰে। তেওঁ নিয়মিতভাৱে বৈজ্ঞানিক-পদ্ধতি আৰু প্ৰশিক্ষণ আলোচনা চক্ৰত অংশগ্ৰহণ কৰে। তেওঁ শৈক্ষিক আলোচনা চক্ৰ আৰু সন্মিলনসমূহতো বক্তৃতা প্ৰদান কৰে। মধ্যপ্ৰাচ্যৰ আগশাৰীৰ সম্পত্তিৰ অখণ্ডতা ব্যৱস্থাপনা সন্মিলনত তেওঁ কেইবাবাৰো মুখ্য বক্তা হিচাপে উপস্থিত হৈছে। তদুপৰি তেওঁ বহুতো সন্মিলনত অংশগ্ৰহণ কৰে যেনে সম্পত্তি ৰক্ষণাবেক্ষণ আৰু নিৰ্ভৰযোগ্যতা সন্মিলন, বাৰ্ষিক পাইপলাইন অখণ্ডতা ব্যৱস্থাপনা সন্মিলন আদি।
## প্ৰকাশ আৰু উপস্থাপন
ইজাজ উল কৰিম ৰাও বহুতো আলোচনীৰ গৱেষণা পত্ৰৰ সম্পাদক আৰু সহ-সম্পাদক আৰু কৰ্মশালা আৰু উপস্থাপন কৰে, য'ত অন্তৰ্ভুক্ত আছে:
* এল এন জি সুবিধাসমূহৰ বাবে পাইপিং অখণ্ডতা উন্নত কৰা – ( doi:10.2118/101266-MS)
* বিপদ ভিত্তিক পৰিদৰ্শন
* মাটিৰ ওপৰৰ সংৰক্ষণ টেংকত (ASTS) বিপদ ভিত্তিক পৰিদৰ্শন (RBI) মূল্যায়ন
* অফশ্ব'ৰ আৰু অনশ্ব'ৰ পাইপলাইন সুৰক্ষিত কৰা
* তেল শোধন এককৰ বাবে নিৰ্ভৰযোগ্যতা, উপলব্ধতা ৰক্ষণাবেক্ষণ (RAM) নিৰ্ভৰযোগ্যতা কেন্দ্ৰীভূত ৰক্ষণাবেক্ষণ (RCM) মূল্যায়নৰ ওপৰত ক্ষেত্ৰ অধ্যয়ন 
* RCM পদ্ধতি ব্যৱহাৰ কৰি SAP-PM ত নিৰ্ভৰযোগ্যতা আৰু ৰক্ষণাবেক্ষণ কাৰ্য্যকৰীতা প্ৰণয়নৰ ওপৰত কেছ ষ্টাডি
* ক্ষেত্ৰ অধ্যয়ন - এটা ডাঙৰ বিমানবন্দৰত জেট ইন্ধন টেংক টাৰ্মিনেলৰ ADNOC দ্বিতীয় পৰ্যায় (EPC পৰ্যায়)
* প্ৰক্ৰিয়া সুৰক্ষাৰ উৎকৃষ্টতা লাভৰ বাবে নিবেদিত যাত্ৰা
## তথ্য সংগ্ৰহ

## বাহ্যিক সংযোগ
* বহুতৰে ভিডিঅ লিংক 
* ইজাজ উল কৰিম ৰাওৰ কোম্পানীৰ ৱেবছাইটত

শ্ৰেণী:জীৱিত ব্যক্তি
বাওঁ নিলয়ী হাইপাৰট্ৰ'ফি

**বাওঁ নিলয়ী হাইপাৰট্ৰ'ফি** (, সংক্ষেপে LVH) হ'ল হৃদযন্ত্ৰৰ বাওঁ নিলয়ৰ মায়'কাৰ্ডিয়াম (হৃদযন্ত্ৰৰ পেশী) ঘন হোৱা, অৰ্থাৎ বাওঁফালৰ নিলয়ৰ হাইপাৰট্ৰ'ফি যাৰ ফলত বাওঁ নিলয়ৰ ভৰ বৃদ্ধি পায়।

## কাৰণসমূহ
যেতিয়া নিলয়ী হাইপাৰট্ৰ'ফি এৰোবিক ব্যায়াম আৰু শক্তি প্ৰশিক্ষণৰ প্ৰতিক্ৰিয়া হিচাপে স্বাভাৱিকতে ঘটে, ইয়াক সঘনাই হৃদযন্ত্ৰৰ ৰোগ বা উচ্চ ৰক্তচাপৰ ৰোগজনিত প্ৰতিক্ৰিয়া বুলি কোৱা হয়। ই ভেণ্ট্ৰিকুলাৰ ৰিমডেলিঙৰ এটা দিশ।

## ৰোগ নিৰ্ণয়
LVH নিৰ্ণয়ৰ বাবে সচৰাচৰ ব্যৱহাৰ কৰা পদ্ধতিটো হৈছে ইক'কাৰ্ডিঅ'গ্ৰাফি, যাৰ সহায়ত হৃদযন্ত্ৰৰ পেশীৰ বেধ জুখিব পাৰি। ইলেক্ট্ৰ'কাৰ্ডিঅ'গ্ৰাম (ECG)ত প্ৰায়ে LVH ৰোগীৰ হৃদযন্ত্ৰৰ পৰা বৃদ্ধি পোৱা ভল্টেজৰ লক্ষণ দেখা যায়, গতিকে ইয়াক প্ৰায়ে স্ক্ৰীনিং পৰীক্ষা হিচাপে ব্যৱহাৰ কৰি কোনে পৰৱৰ্তী পৰীক্ষা কৰিব লাগে সেইটো নিৰ্ণয় কৰা হয়।

### ইক'কাৰ্ডিঅ'গ্ৰাফি

দ্বিমাত্ৰিক ইক'কাৰ্ডিঅ'গ্ৰাফিয়ে বাওঁ নিলয়ৰ ছবি তৈয়াৰ কৰিব পাৰে। ইক'কাৰ্ডিঅ'গ্ৰাফিত দৃশ্যমান হোৱা বাওঁ নিলয়ৰ বেধ ইয়াৰ প্ৰকৃত ভৰৰ সৈতে সম্পৰ্কিত। জুখি উলিওৱা বেৰৰ বেধ আৰু আভ্যন্তৰীণ ব্যাস ব্যৱহাৰ কৰি নিলয়ৰ আকৃতিৰ জ্যামিতিক অনুমানৰ ভিত্তিত বাওঁ নিলয়ৰ ভৰ অধিক মাত্ৰাত নিৰূপণ কৰিব পাৰি। বাওঁ নিলয়ৰ গড় বেধ হৈছে:
* মহিলা: ৪ – ৮&nbsp;mm
* পুৰুষ: ৫ – ৯&nbsp;mm

### চিটি আৰু এম‌আৰ‌আই
চিটি (CT) আৰু এমআৰআই (MRI) ভিত্তিক জোখ-মাখৰ সহায়ত বাওঁ নিলয়টো তিনিটা মাত্ৰাত জুখি বাওঁ নিলয়ৰ ভৰ পোনপটীয়াকৈ গণনা কৰিব পাৰি। এমআৰআই ভিত্তিক জোখ-মাখক বাওঁ নিলয়ৰ ভৰৰ বাবে “সোণালী মানদণ্ড” (Gold standard) বুলি গণ্য কৰা হয়, যদিও সাধাৰণতে সচৰাচৰ ব্যৱহৃত পদ্ধতিৰ বাবে ই সহজে উপলব্ধ নহয়। বয়সস্থ ব্যক্তিৰ ক্ষেত্ৰত বাওঁ নিলয়ৰ জ্যামিতিৰ বয়স সম্পৰ্কীয় পুনৰ্নিৰ্মাণে চিটি আৰু বাওঁ নিলয়ৰ ভৰৰ ইক'কাৰ্ডিঅ'গ্ৰাফিক ভিত্তিক জোখৰ মাজত অসঙ্গতিৰ সৃষ্টি কৰিব পাৰে।

### ইচিজি নিৰ্ণায়ক

ইলেক্ট্ৰ'কাৰ্ডিঅ'গ্ৰাফিৰ জৰিয়তে LVH নিৰ্ণয় কৰিবলৈ কেইবাটাও মাপকাঠী ব্যৱহাৰ কৰা হয়। ইয়াৰে কোনোটোৱেই নিখুঁত নহয়, যদিও একাধিক মাপকাঠী গোট ব্যৱহাৰ কৰি সংবেদনশীলতা আৰু নিৰ্দিষ্টতা বৃদ্ধি কৰা হয়।

**ছ'ক'ল'-লিয়ন সূচক**:
* V১ ত S + V৫ বা V৬ ত R (যিটোৱেই ডাঙৰ হয়) ≥ ৩৫&nbsp;mm (≥ ৭ টা ডাঙৰ বৰ্গ)
* aVL ত R ≥ ১১&nbsp;mm

ইচিজিৰ সহায়ত LVH নিৰ্ণয় কৰিবলৈ **ক'ৰ্ণেল ভল্টেজ নিৰ্ণায়ক**ত জড়িত পদ্ধতিটো হৈছে  লীড aVL ত R তৰংগ আৰু লীড V৩ ত S তৰংগৰ যোগফল। LVH ৰ বাবে কৰ্ণেল নিৰ্ণায়ক হৈছে:
* V৩ ত S + aVL ত R > ২৮&nbsp;mm (পুৰুষ)
* V৩ ত S + aVL ত R > ২০&nbsp;mm (মহিলা)

**ৰমহিল্ট-এষ্টিছ প‌ইণ্ট স্ক'ৰ ছিষ্টেম** ("ডায়েগনষ্টিক" > ৫ প‌ইণ্ট; "সম্ভাৱ্য" ৪ প‌ইণ্ট):

LVH ৰ বাবে অন্যান্য ভল্টেজ-ভিত্তিক নিৰ্ণায়কসমূহৰ ভিতৰত আছে:
* লীড I: R তৰংগ > ১৪&nbsp;mm
* লীড aVR: S তৰংগ > ১৫&nbsp;mm
* লীড aVL: R তৰংগ > ১২&nbsp;mm
* লীড aVF: R তৰংগ > ২১&nbsp;mm
* লীড V৫: R তৰংগ > ২৬&nbsp;mm
* লীড V৬: R তৰংগ > ২০&nbsp;mm

## চিকিৎসা
চিকিৎসা সাধাৰণতে LVH ৰ কাৰণ সমাধান কৰাত মনোনিৱেশ কৰা হয় যাৰ বৃদ্ধি সকলো ক্ষেত্ৰতে স্থায়ী নহয়। কিছুমান ক্ষেত্ৰত ৰক্তচাপ হ্ৰাস পোৱাৰ লগে লগে বৃদ্ধি পিছুৱাই যাব পাৰে।

LVH অন্যান্য অৱস্থাৰ চিকিৎসা বা ৰোগ নিৰ্ণয় কৰাত এটা কাৰক হ'ব পাৰে, যেনে, LVH ক ফেব্ৰিৰ ৰোগৰ দৰে নন-ইস্কেমিক কাৰ্ডিঅ'মায়'পেথীৰ ষ্টেজিং আৰু ৰিস্ক্ ষ্ট্ৰেটিফিকেশ্যনত ব্যৱহাৰ কৰা হয়। LVH ৰোগীয়ে অধিক জটিল আৰু নিখুঁত ৰোগ নিৰ্ণায়ক পদ্ধতি, যেনে ইক'কাৰ্ডিঅ'গ্ৰাফি বা কাৰ্ডিয়াক এমআৰআইত অংশগ্ৰহণ কৰিবলগীয়া হ'ব পাৰে।

## তথ্য সংগ্ৰহ

## বাহ্যিক সংযোগ

শ্ৰেণী:হৃদৰোগ
আন্তঃলিংগুৱা

**ইন্টাৰলিংগুয়া** হৈছে এক আন্তৰ্জাতিক সহায়ক ভাষা (IAL) যিটো ১৯৩৭ চনৰ পৰা ১৯৫১ চনৰ ভিতৰত আমেৰিকান আন্তৰ্জাতিক সহায়ক ভাষা সংস্থাই (IALA) বিকশিত কৰিছিল। ই আটাইতকৈ বেছি ব্যৱহৃত আই এ এল সমূহৰ ভিতৰত স্থান লাভ কৰে আৰু ই আটাইতকৈ বেছি ব্যৱহৃত প্ৰাকৃতিকতাবাদী আই এ এল – অৰ্থাৎ, সেই আই এ এল সমূহ যাৰ শব্দভাণ্ডাৰ, ব্যাকৰণ, আৰু অন্যান্য বৈশিষ্ট্যসমূহ কেন্দ্ৰীয়ভাৱে পৰিকল্পিত নহয়, প্ৰাকৃতিক ভাষাৰ পৰা আহৰণ কৰা হৈছে। আন্তঃলিংগুয়া সাহিত্যই কৈছে যে (লিখিত) আন্তঃলিংগুয়া ৰোমাঞ্চ ভাষা কোৱা লাখ লাখ লোকৰ বাবে বুজিব পৰা, যদিও ইয়াক সক্ৰিয়ভাৱে মাত্ৰ কেইশমানেহে কয়।

পশ্চিম ইউৰোপীয় ভাষাৰ সম্ভৱপৰ বহল পৰিসৰৰ বাবে সাধাৰণ শব্দভাণ্ডাৰৰ সৈতে এটা সহজ, বেছিভাগেই নিয়মীয়া ব্যাকৰণৰ সংমিশ্ৰণ ঘটাই ইন্টাৰলিংগুয়াক বিকশিত কৰা হৈছিল, যাৰ ফলত অন্ততঃ যিসকলৰ মাতৃভাষা ইন্টাৰলিংগুৱাৰ শব্দভাণ্ডাৰ আৰু ব্যাকৰণৰ উৎস আছিল তেওঁলোকৰ বাবে ইয়াক শিকিবলৈ অস্বাভাৱিকভাৱে সহজ হৈ পৰিছিল। ইয়াৰ বিপৰীতে বহুতো প্ৰাকৃতিক ভাষাৰ দ্ৰুত পৰিচয় হিচাপে ইয়াক ব্যৱহাৰ কৰা হয়।

Interlingua নামটো লেটিন শব্দ inter, যাৰ অৰ্থ "মাজত", আৰু lingua, যাৰ অৰ্থ "জিভা" বা "ভাষা"ৰ পৰা আহিছে। এই মৰ্ফিমবোৰ ইন্টাৰলিংগুয়াত একেই, গতিকে "আন্তঃলিংগুয়া"ৰ অৰ্থ হ'ব "ভাষাৰ মাজত"।

## বহিঃসংযোগ

* Union Mundial pro Interlingua

শ্ৰেণী:ভাষা
অসমত মহাত্মা

**অসমত মহাত্মা** () মহাত্মা গান্ধীৰ অসম ভ্ৰমণৰ কাহিনী। গান্ধীয়ে চাৰিবাৰকৈ অসম ভ্ৰমণ কৰিছিল। এই ঐতিহাসিক ভ্ৰমণ কাহিনীৰ বিভিন্ন তথ্য অসমৰ বিভিন্ন ঠাইৰ পৰা  সংগ্ৰহ কৰি অমিয়কুমাৰ দাস আৰু লীলাধৰ বৰুৱাই *অসমত মহাত্মা* শীৰ্ষক সংকলনটি যুগুতাই উলিয়াইছিল। সংকলনটি সম্পাদনা কৰিছে চন্দ্ৰপ্ৰসাদ শইকীয়াই আৰু প্ৰকাশ কৰিছে অসম প্ৰকাশন পৰিষদে।১৯৬৯ চনত কিতাপখন প্ৰথমবাৰৰ বাবে প্ৰকাশ হয়, দ্বিতীয় প্ৰকাশ হয় ২০০৭ চনৰ ডিচেম্বৰ মাহত।

## বিষয়
জাতিৰ পিতা মহাত্মা গান্ধী চাৰিবাৰকৈ অসম ভ্ৰমণলৈ আহিছিল। প্ৰথমবাৰ ১৯২১ চনৰ আগষ্ট মাহত , অসহযোগ আন্দোলনৰ সময়ত অসমলৈ আহোঁতে গান্ধীয়ে গুৱাহাটী, তেজপুৰ, নগাঁও, যোৰহাট, ডিব্ৰুগড়, শিলচৰ ভ্ৰমণ কৰি ছিলেট হৈ কলিকতালৈ গৈছিল। দ্বিতীয়বাৰ তেওঁ আহিছিল ১৯২৬ চনৰ ডিচেম্বৰ মাহত। সেইবাৰ তেওঁ গুৱাহাটীৰ পাণ্ডুত অনুষ্ঠিত কংগ্ৰেছ অধিবেশনত অংশগ্ৰহণ কৰিছিল। ১৯৩৪ চনত হৰিজন ছফৰলৈ ওলাওঁতে গান্ধীয়ে অসমকো ভ্ৰমণ তালিকাৰ অন্তৰ্ভুক্ত কৰিছিল আৰু এই ভ্ৰমণ কালত গান্ধীয়ে যোৰহাটৰ গান্ধীবাদী নেতা কৃষ্ণনাথ শৰ্মাৰ পৰিয়ালৰ ব্যক্তিগত নামঘৰটি হৰিজনসকলৰ বাবে মুকলি কৰিছিল। অস্পৃশ্যতা দূৰীকৰণ আন্দোলনত ই আছিল এক যুগান্তকাৰী পদক্ষেপ। 
সেই সময়ত গান্ধী যোৰহাটৰ উপৰিও ধুবুৰী, বৰপেটা, তেজপুৰ, গুৱাহাটী, নগাঁও, গোলাঘাট, শিৱসাগৰ, ডিব্ৰুগড়, তিনিচুকীয়া আদি ঠাইলৈ গৈছিল। ১৯৪৬ চনত অসমলৈ অহা মহাত্মাৰ বয়স আছিল ৭৭ বছৰ। তেওঁৰ স্বাস্থ্য ক্ৰমে পৰি আহিছিল। এয়া আছিল মহাত্মাৰ শেষ অসম ভ্ৰমণ। এই চাৰিওটা ভ্ৰমণ কালতে বিভিন্ন কাকত আলোচনীত গান্ধীৰ ভ্ৰমণ সম্পৰ্কীয় বাতৰি প্ৰকাশ হৈছিল। তাৰোপৰি বিভিন্ন সংস্থা-সংগঠনে তেওঁক স্বাগতম তথা অভিনন্দন জনাই বিভিন্ন পত্ৰ প্ৰেৰণ কৰিছিল আৰু গান্ধীয়েও বিভিন্ন ৰাজহুৱা সভাত বক্তৃতা প্ৰদান কৰাৰ লগতে অসম তথা অন্য ৰাজ্যৰ তেওঁৰ সুহৃদলৈ এই  ভ্ৰমণকালতে  অসমৰ পৰা পত্ৰাদি প্ৰেৰণ কৰিছিল।  এই সকলোবোৰ সমল আছিল অসমৰ ৰাজনৈতিক আৰু সাংস্কৃতিক ইতিহাসৰ নিৰ্ভৰযোগ্য দলিল। সেয়ে অসমৰ বিভিন্ন জিলাৰ ভিন ভিন ঠাইলৈ গৈ অমিয়কুমাৰ দাস আৰু লীলাধৰ বৰুৱাই এই তথ্য-পাতিবোৰ সংগ্ৰহ কৰি একো বাদ নপৰাকৈ কিতাপখনত ইয়াক সন্নিৱিষ্ট কৰিছিল। অসম ৰাজ্যিক গান্ধী জন্ম-শতবাৰ্ষিকী উদযাপন সমিতিৰ সিদ্ধান্ত মতে অসম প্ৰকাশন পৰিষদৰ তৰফৰ পৰা প্ৰকাশ কৰা পাঁচখন কিতাপৰ ভিতৰত *অসমত মহাত্মা* অন্যতম।

## লেখক পৰিচয়

লেখক অমিয়কুমাৰ দাস এগৰাকী ভাৰতীয় সমাজ সংস্কাৰক, গান্ধীবাদী নেতা, শিক্ষাবিদ আৰু লেখক আছিল। তেওঁ অসম চৰকাৰৰ কেবাটাও গুৰুত্বপূৰ্ণ বিভাগ যেনে− শিক্ষা, শ্ৰম আৰু অসামৰিক যোগান দপ্তৰৰ মন্ত্ৰীও আছিল। তেওঁ মহাত্মা গান্ধীৰ আত্মজীৱনী 'The Story of My Experiments with Truth' কিতাপখন 'মোৰ সত্য অন্বেষণৰ কাহিনী' নাম দি  অসমীয়ালৈ অনুবাদ কৰিছিল। দেশৰ প্ৰতি আগবঢ়োৱা সেৱাৰ প্ৰতি সন্মান জনাই ভাৰত চৰকাৰে ১৯৬৩ চনত তেওঁক দেশৰ তৃতীয় সৰ্বোচ্চ অসামৰিক সন্মান পদ্মভূষণ প্ৰদান কৰিছিল। 

লীলাধৰ বৰুৱা অসম ৰাজ্যিক গান্ধী জন্ম-শতবাৰ্ষিকী উদযাপন সমিতিৰ সাধাৰণ সম্পাদক আছিল। 

## সম্পাদকৰ চমু পৰিচয়

*অসমত মহাত্মা* কিতাপখনৰ সম্পাদক চন্দ্ৰপ্ৰসাদ শইকীয়া সাহিত্য অকাডেমি বঁটা বিজয়ী এগৰাকী অসমীয়া সাহিত্যিক। "মহাৰথী" উপন্যাসৰ বাবে তেওঁসাহিত্য অকাডেমি বঁটা আৰু ২০০২ চনত অসম উপত্যকা সাহিত্য বঁটা লাভ কৰিছিল। শইকীয়া অসম প্ৰকাশন পৰিষদৰ সচিব তথা "অসমীয়া" (বাতৰি কাকত), "প্ৰকাশ" আৰু "গৰীয়সী" আলোচনীৰ সম্পাদক আছিল। ১৯৯৯ আৰু ২০০০ চনত তেওঁ অসম সাহিত্য সভাৰ সভাপতিৰ পদ অলংকৃত কৰিছিল।

## তথ্যসূত্ৰ

শ্ৰেণী:অসমীয়া গ্ৰন্থ
মাৰা ৰুডমেন

**মাৰা ৰুডমেন** () আমেৰিকা চৰকাৰৰ প্ৰাক্তন বিষয়া, বৰ্তমান চেণ্টাৰ ফৰ আমেৰিকান প্ৰগ্ৰেছৰ নীতিৰ কাৰ্যবাহী উপ-সভাপতি হিচাপে কাৰ্যনিৰ্বাহ কৰি আছে। তেওঁ কোৰাম ষ্ট্ৰেটেজিছৰ সভানেত্ৰী আৰু মিডল ইষ্ট প্ৰগ্ৰেছৰ এগৰাকী উপদেষ্টা। 
## প্ৰাথমিক জীৱন আৰু শিক্ষা
টেক্সাছৰ ছান এণ্টনিঅ'ত জন্মগ্ৰহণ কৰা মাৰা ৰুডমেনে মেছাচুচেটছৰ হায়ানিছত ডাঙৰ হৈছিল। তেওঁ ডাৰ্টমাউথ কলেজৰ পৰা ছামা কাম ল’ড ডিগ্ৰী আৰু হাৰ্ভাৰ্ড ল স্কুলৰ পৰা কাম ল’ড ডিগ্ৰী লাভ কৰিছে।
## কেৰিয়াৰ
মাৰা ৰুডমেনে ৰাষ্ট্ৰপতি ওবামা আৰু ক্লিণ্টনৰ বাবে ৰাষ্ট্ৰীয় নিৰাপত্তা বিষয়ৰ বাবে ৰাষ্ট্ৰপতিৰ উপ-সহকাৰী, আমেৰিকাৰ আন্তঃৰাষ্ট্ৰীয় উন্নয়ন সংস্থাৰ মধ্যপ্ৰাচ্যৰ বাবে সহকাৰী প্ৰশাসককে ধৰি ৰাজহুৱা সেৱাসমূহ কাৰ্যকৰী কৰিছিল। তেওঁ আমেৰিকাৰ কংগ্ৰেছী গেৰী ষ্টাডছৰ সহায়িকা আছিল, আৰু হাৰ্ভাৰ্ড ল স্কুলৰ হিউমেন ৰাইটছ জাৰ্নেলৰ মুখ্য সম্পাদক আছিল। ১৯৯৩-১৯৯৭ চনলৈকে ৰুডমেনে সদনৰ বৈদেশিক পৰিক্ৰমা সমিতিৰ জ্যেষ্ঠ উপদেষ্টা হিচাপে অধ্যক্ষ লি হেমিল্টন (ডি-আইএন)ৰ অধীনত কাৰ্যনিৰ্বাহ কৰিছিল। তেওঁ ১৯৯৯ চনৰ পৰা ২০০১ চনলৈকে ৰাষ্ট্ৰপতি ক্লিণ্টনৰ উপ-ৰাষ্ট্ৰীয় সুৰক্ষা উপদেষ্টা আৰু ৰাষ্ট্ৰীয় নিৰাপত্তা পৰিষদৰ মুখ্য কৰ্মচাৰী হিচাপে কাৰ্যনিৰ্বাহ কৰিছিল। ২০০৪ চনৰ পৰা ২০০৯ চনলৈকে কৌশলগত পৰিকল্পনাৰ জ্যেষ্ঠ উপ-সভানেত্ৰী হিচাপে কাৰ্যনিৰ্বাহ কৰিছিল, আৰু তাৰ পিছত তেওঁ এগৰাকী জ্যেষ্ঠ ফেলো আৰু মিডল ইষ্ট প্ৰগ্ৰেছৰ প্ৰতিষ্ঠাপক আছিল। তেওঁ আমেৰিকান বিশ্ববিদ্যালয়ত ডিপ্লমেট ইন ৰেচিডেন্স পদত, আৰু ডাৰ্টমাউথ আৰু জৰ্জ ৱাশ্বিংটন বিশ্ববিদ্যালয়ত এডজাণ্ট পদত অধ্যাপনা কৰিছে। 
## সন্মান আৰু স্বীকৃতি
* বৈদেশিক সম্পৰ্ক পৰিষদৰ সদস্য
* এছপেন ইনষ্টিটিউট ক্ৰাউন ফেলো 
* ১৯৮৪ চনত মাৰা ৰুডমেনে বেনেট ৰচনা বঁটা লাভ কৰে
* ডাৰ্টমাউথৰ ৪০ বাউণ্ড ফৰ ফিউচাৰ গ্ল’ৰী

## তথ্য সংগ্ৰহ
অমৰা

**অমৰা**  () এবিধ টেঙাজাতীয় ফলযুক্ত গছ। ই ফিলিপাইনছ আৰু ইণ্ডোনেছিয়াৰ থলুৱা উদ্ভিদ যদিও দক্ষিণ এছিয়া, মূলভূমি দক্ষিণ-পূব এছিয়া، দক্ষিণ চীন আৰু চলোমন দ্বীপপুঞ্জত বিস্তৃতভাৱে প্ৰাকৃতিকীকৰণ হৈছে। ই Anacardiaceae পৰিয়ালৰ অন্তৰ্গত। ই ১,২০০ মিটাৰ (৩,৯০০ ফুট) পৰ্যন্ত নিম্নভূমি আৰু পাহাৰীয়া বনাঞ্চলত পোৱা যায়।  

## বিৱৰণ
অমৰা এবিধ পৰ্ণপাতী উদ্ভিদ। অমৰা গছ প্ৰায় ১০–১৫ মিটাৰ (৩৩–৪৯ ফুট) ওখ হয় কেতিয়াবা ২৫ মিটাৰ (৮২ ফুট) পৰ্যন্ত ওখ হয়। ইয়াৰ কাণ্ড হালধীয়া বাদামী আৰু নোমহীন। পাতবোৰ ডাঙৰ, ডালত যোৰ যোৰকৈ থাকে। পাতৰ ফলকৰ ব্যাস প্ৰায় ১০০ - ১৫০ মিলিমিটাৰ।

## ব্যৱহাৰ
টেঙা সোৱাদযুক্ত অমৰাৰ ফলবোৰৰ কেঁচাকৈ খাব পাৰি। ফলবোৰৰ পৰা জাম, জেলী বা ৰসো প্ৰস্তুত কৰা হয়। গাহৰিৰ খাদ্য হিচাপেও ব্যৱহাৰ কৰিব পাৰি (সেয়েহে ইয়াক "হগ প্লাম" বুলিও কোৱা হয়)।

ফিলিপাইনছত অমৰাৰ পাত আৰু ফলক বিভিন্ন থলুৱা খাদ্য যেনে চিনিগাং, চিনাংলে বা লেইঙত টেঙা হিচাপে ব্যৱহাৰ কৰা হয়।

ভাৰতত সৰিয়হৰ তেল, নিমখ, মছলাত আদি ব্যৱহাৰ কৰি অমৰাৰ ফল আচাৰ হিচাপে সংৰক্ষণ কৰি ব্যৱহাৰ কৰা হয়। আম আৰু অন্য আচাৰৰ লগতে ভাৰতৰ বহু ঠাইত ঘৰে ঘৰে অমৰাৰ আচাৰ পোৱা যায়।

## তথ্য সংগ্ৰহ

শ্ৰেণী:উদ্ভিদজগত
জং জলপ্ৰপাত

**জং জলপ্ৰপাত** () হৈছে অৰুণাচল প্ৰদেশৰ টাৱাং জিলাত থকা  **নুৰানাং জলপ্ৰপাত**ৰ জনপ্ৰিয় নাম। ইয়াক **বং বং জলপ্ৰপাত** বুলিও কোৱা হয়। ইয়াৰ উচ্চতা ১০০ মিটাৰ। ই দেশৰ এই অংশৰ আটাইতকৈ সৌন্দৰ্যশালী জলপ্ৰপাতবোৰৰ ভিতৰত এটা যদিও বহুতো ভ্ৰমণকাৰীৰে এই জলপ্ৰপাতটোৰ বিষয়ে নাজানে। ই জং চহৰৰ পৰা প্ৰায় ২ কিলোমিটাৰ দূৰত টাৱাং আৰু ব’মডিলা সংযোগী পথত অৱস্থিত। এই জলপ্ৰপাতৰ কাষতে **জং জলবিদ্যুৎ প্ৰকল্প** আছে, য’ত স্থানীয় ব্যৱহাৰৰ বাবে বিদ্যুৎ উৎপাদিত হয়। 

জং অঞ্চলত অৱস্থিত বাবে ইয়াক জং জলপ্ৰপাত বুলি কোৱা হয়।

**নুৰানাং নদী** ছেলা পাছৰ উত্তৰাঞ্চলৰ পৰা উৎপন্ন হৈ যি ঠাইত আহি টাৱাং নদীত জঁপিয়াই পৰিছে ঠিক তাতে এই ৰাজকীয় জলপ্ৰপাতটোৰ উৎপত্তি হৈছে।

কয়লা চিনেমাখনৰ *তনহাই তনহাই* গীতটো বলীউডৰ অভিনেত্ৰী মাধুৰী দীক্ষিতক লৈ চলচ্চিত্ৰায়ন কৰাৰ পাছতে এই জলপ্ৰপাতটো চৰ্চালৈ আহিছিল। ১৯৯৭ চনত এই চলচ্চিত্ৰখনৰ দৃশ্যগ্ৰহণ ইয়াত সম্পন্ন হৈছিল। বলীউডৰ চলচ্চিত্ৰত দেখুওৱা অৰুণাচলৰ এইটো প্ৰথম দৃশ্যগ্ৰহণ আছিল আৰু দ্বিতীয়টো আছিল ২০২০ চনত হিয়া দিয়া নিয়াৰ "মিঠা মিঠা" নামৰ এটা গান।

 
## লগতে চাওঁক
# অৰুণাচল প্ৰদেশ
# টাৱাং জিলা
# ছেলা পাছ

## তথ্যসূত্ৰ

শ্ৰেণী:ভাৰতৰ পৰ্যটনস্থলী
শ্ৰেণী:অৰুণাচল প্ৰদেশ